Bilčik i Fajon: Srbija treba da se uskladi sa politikom EU i uvede sankcije Rusiji\nBeta 1. marta 2022. 20:00\nPoslanici Evropskog parlamenta (EP), Vladimir Bilčik i Tanja Fajon, izjavili su danas da očekuju da se Srbija u potpunosti uskladi sa zajedničkom spoljnom i bezbednosnom politikom Evropske unije (EU), što uključuje uvođenje sankcija režimu ruskog predsednika Vladimira Putina zbog agresije na Ukrajinu.\nBilčik, izvestilac EP za Srbiju, i Fajon, šefica Delegacije EP za odnose sa Srbijom, naveli su u zajedničkoj izjavi da to „vide kao važan i hitan signal da Srbija podržava principe i vrednosti EU i da je posvećena zajedničkom radu sa evropskim partnerima ka miru“.\n„Jedinstvo međunarodne zajednice u suprotstavljanju Putinovoj agresiji na Ukrajinu od suštinskog je značaja za svaki pokušaj učvršćivanja mira i izbegavanja širenja rata koji je pokrenuo Kremlj. Očekujemo da se Srbija u potpunosti uskladi sa zajedničkom spoljnom i bezbednosnom politikom EU, uključujući sankcije usvojene protiv režima u Rusiji“, naveli su Bilčik i Fajon.\nU izjavi posle današnjeg usvajanja rezolucije EP o ruskoj agresiji na Ukrajinu, Bilčik i Fajon su naveli i da se međunarodna situacija „dramatično promenila od prošle nedelje“ i da „nema prostora za popuštanje agresoru“.\nNa sajtu Evropskog parlamenta, uz izjavu Bilčika i Fajon, ukazuje se da je Vlada Srbije u nedelju usvojila zaključak Saveta za nacionalnu bezbednost od 25. februara o krizi u Ukrajini.\n„U zaključku od 15 tačaka navodi se da su Rusija i Ukrajina za Srbiju uvek bile prijateljske zemlje i da je Srbija pružala punu i principijelnu podršku poštovanju principa teritorijalnog integriteta Ukrajine. U zaključku je navedeno i da će se Srbija, kada je reč o sankcijama, rukovoditi isključivo zaštitom sopstvenih vitalnih ekonomskih i političkih interesa“, piše uz izjavu Bilčika i Fajon.\nUkazuje se da Srbija, dok podržava teritorijalni integritet Ukrajine, odbija da se pridruži sankcijama EU protiv Rusije, da „nije nedvosmisleno osudila rusku vojnu agresiju“ i da je uz Bosnu i Hercegovinu „jedina zemlja na Zapadnom Balkanu koja se nije uskladila sa pozicijom EU“.\nEvropski parlament je danas usvojio rezoluciju kojom osuđuje agresiju Rusije na Ukrajinu, izražava duboko žaljenje zbog nepridruživanja Srbije sankcijama koje je EU uvela Rusiji, i ukazuje da neusklađivanje sa spoljnom politikom EU šteti procesu pridruživanja Srbije Uniji.\nDošao smak sveta u Srbiju, pogleda oko sebe...\n- Izgleda da sam već bio ovde...


home / O nama / Udruženje\nUdruženje italijanske privrede u Srbiji\nMedunarodna kancelarija Konfindustrije u Srbiji\nKonfindustrija Srbija, predstavništvo konfederacije italijanske industrije u Srbiji, osnovana je sa ciljem da bude adresa za sve za italijanske privrednike koji u Srbiji traže poslovne partnere i ovaj deo Balkana prepoznaju kao interesantan za razvoj poslovnih aktivnosti.\nItalija je vec dugo jedan od prvih spoljnotrgovinskih partnera Srbije. U svetlu sve vece potrebe za internacionalizacijom poslovanja italijanskih preduzeca, Konfindustrija Srbija pruža operativnu strukturu i potporu svojim clanicama za uspešnu saradnju sa partnerima u Srbiji, kroz mrežu, usluge i zastupanje.\nZahvaljujuci fleksibilnoj strukturi i dobrim institucionalnim odnosima kako u Srbiji tako i u Italiji, Konfindustrija Srbija je postala aktivni cinilac u promociji i unapredenju ekonomsko-socijalnih odnosa dveju zemalja.\nKonfindustrija Srbija teži da pokrene ili podržimo inicijative koje za cilj imaju poslovnu saradnju, da sadašnjim i potencijalnim clanicama obezbedi sve potrebne informacije o poslovnom ambijentu u Srbiji, kao i da im pomogne u nalaženju adekvatnih partnera. Takode, tu smo da pružimo organizacionu pomoc onima koji dolaze u Srbiju sa poslovnim idejama i razvojnim projektima.\nAktivnosti Konfindustrije Srbije usmerene su, takode, i ka domacoj privrednoj zajednici, koja saraduje ili ima potrebu da saraduje sa partnerima u Italiji.


Konkurs za učešće na 57. majskim igrama - Konkursi regiona\nKonkurs za učešće na 57. majskim igrama\nby KR 26/03/2014 017\nKonkurs za učešće na 57. Međunarodnom festivalu scenskog stvaralaštva za decu i mlade, na 57. majskim igrama!\nFestival je takmičarskog karaktera i ove godine će se održati od 9. do 16. maja 2014. godine.\nPravo učešća, u kategoriji dečijih pozorišnih predstava, imaju predstave u kojima mogu učestvovati glumci od 7 do 15 godina. Pravo učešća, u kategoriji predstava za mlade, imaju predstave u kojima mogu učestvovati glumci od 15 do 27 godina. U ovoj kategoriji dozvoljeno je učešće starijih ili mlađih glumaca samo u slučajevima kada to zahteva uloga (do 15%) i oni ne mogu konkurisati za nagrade.\nPrijave se dostavljaju Organizacionom odboru Majskih igara najkasnije do 11. aprila 2014. godine.\nOvogodišnji selektor festivala je Gordana Đurđević Dimić, prvakinja drame Srpskog narodnog pozorišta iz Novog Sada, višestruko nagrađivana glumica.\nPored prijave, Organizacionom odboru se, obavezno, dostavlja i CD sa snimljenom predstavom koju podnosilac kandiduje za učešće na festivalu.\nRezultati konkursa biće objavljeni najkasnije do 1. maja tekuće godine.\n– najuspešniju predstavu festivala, drugo i treće mesto\nPrijavni formular možete preuzeti na\nPrijave i CD sa snimljenom predstavom se šalju na adresu :


Отворен Музеј Шабачких Јевреја - Јадовно 1941. - КУЛТУРА СЈЕЋАЊА\nMinistar kulture i informisanja Vladan Vukosavljević rekao je večeras u Šapcu, na otvaranju Muzeja Šabačkih Jevreja, da je jedan od ciljeva Ministarstva zalaganje za snažnu afirmaciju principa decentralizacije kulturne politike, jer “kultura mora da prožima svaki kutak naše države”.\nSrbija ne sme da bude telo sa velikom glavom, sa Beogradom kao centrom kulturnih zbivanja i ovaj saziv Ministarstva kulture i informisanja je dosledan i čvrst u sprovođenju decentralizacije kulturne politike u praksi, ne samo na nivou “dopadljive sintagme”, istakao je ministar. Prema njegovoj oceni, saopšteno je iz Ministarstva kulture i informisanja, Šabac je vrlo vibrantna kulturna sredina. “Ovo je lokalna sredina koja posvećuje pažnju kulturnom razvoju, zaštiti kulturnog nasleđa, kao i savremenom stvaralaštvu i drago mi je da su ovde razvijeni stavovi kada je reč o neophodnosti kulture”, rekao je Vukosavljević i istakao da takvih gradova ima još, ali da je Šabac jedan od svetlijih primera. “Trudićemo se da podstičemo sve oblasti kulturnog života u ovom gradu”, istakao je ministar. On je podsetio da je Šabac kao grad u Prvom svetskom ratu mnogo nastradao i da se do danas nije oporavio. Kako kaže, svaki napor, bilo intelektualni bilo kulturološki, koji služi da se ta sećanja sačuvaju, da se izvuku pouke, istorijske mudrosti i znanja, jesu napori vredni svakog truda i podrške, kako moralne tako i finansijske i političke, navodi se u saopštenju. Obnova ove sinagoge je značajan epilog u kulturi sećanja na stradanja dva naroda, Srba i Jevreja, ističe ministar i napominje da je dobar znak to što kulturni poslenici i uprava Grada Šapca sa dužnom pažnjom i brigom vode brigu o svom kulturnom životu. Na otvaranju izložbe “Bauhaus arhitekture Tel Aviva” u Biblioteci Šabačkoj, koja je prethodila svečanosti otvaranja Muzeja, Vukosavljević je podsetio da je Šabac grad u kojem su Jevreji i jevrejska zajednica ostavili dubok i značajan trag i napomenuo da je ova postavka prilika da se poboljša kulturna saradnja između Šapca i Izraela, ali i cele Srbije i Izraela. Odnosi dve zemlje su dobri, ocenio je ministar i napomenuo da se upravo kroz kulturnu razmenu oni dodatno potvrđuju. “Ova izložba je primer efektne međunarodne saradnje”, zaključio je Vukosavljević. “Šabac je jedan od gradova koji je na konkursu ‘Gradovi u fokusu’ Ministarstva kulture i informisanja dobio sredstva za finansiranje projekta “EUreka! otkrili smo Šabac!” odnosno za rekonstrukciju stare sefardske sinagoge i osnivanje Muzeja šabačkih Jevreja”, navodi se u saopštenju. Šabac je od Ministarstva kulture u 2016. i 2017. godini dobio oko 23 miliona dinara. Od toga je oko 20 miliona za projekte u vezi sa zaštitom kulturnog nasleđa, savremenim stvaralaštvom i međunarodnom saradnjom, a oko tri miliona za oblast informisanja.


On je pojasnio da to neće biti sastanak glavnih pregovarača na tehničkom nivou, već je, kaže, reč o ekpertima, onako kako je dogovoreno sporazumom koji je potpisan 30. septembra.\n- A to je da se formira Radna grupa na čijem čelu je Evropska unija i gde su prisutne obe strane i Beograd i Priština - rekao je Petković posle obilaska Srećka Sofronijevića koji se nalazi na bolničkom lečenju u Urgentnom centru u Beogradu, pošto je ranjen prošle nedelje na Kosovu i Metohiji prilikom upada jedinica Rosu kosovske policije na sever pokrajine.\nPetković je rekao da će i jedna i druga strane imati po četiri člana u radnoj grupi, uparavo za pitanja slobode kretanja, regisartskih trablica i drugi.\n- Krećemo sa prvim sastankom na kojem će se razmatri sve što je neophodno za funkcionisanje Radne grupe što je neophodno da bi se došlo do predloga rešenja koje bi kasnije trebalo da bude usvojeno na visokom nivou - rekao je Petković.\nPetković se sastao sa Lajčkom u Briselu


HOROSKOP I SUPROTNI POL: Evo koja 4 znaka zodijaka su NAJBOLJI zavodnici\nNema kome nisu zabavne čari slatkog, nevinog flerta. Ipak, nekima ova veština baš ide od ruke, aastrolozi kažu da pored karaktera, na ovu poželjnu sposobnost, dosta utiče i horoskopski znak.\nOva četiri astro znaka ruše sve rekorde u zavođenju.\nOsvajaju bez premca, suptilno i sa dosta mašte. Prići će vam puni samopouzdanja, sa neodoljivim šarmom i sa osmehom koji će osvetleti celu prostoriju. Lavovi su „gradske face”, poznaju sve bitneljude i sigurno vam ne može biti dosadno. Sa njima ćete zaista imati kraljevski tretman, a kako su poznati kao veliki džentlmeni, dodatne poene dobiće lepim, i pomalo zaboravljenim manirima. Pripadnici ovog horoskopskog znaka ne vole da gube i uvek idu na na pobedu. Zavođenje je za njih više od puke gimnastike, oni uživaju u svakom koraku osvajanja, pa čak ih intrigira kad moraju da semalo više pomuče oko nekoga. Lavovi su takođe i strastveni ljubavnici, pa budite sigurni da će vožnja sa njima biti kompletna.\nKada Škorpija uđe u prostoriju, to jednostavno svi primete. Njen prodorno bezobrazni pogled osvaja i bez dodira, a kada izabere plen, osvaja ga za najviše par sati. Škropijama posebno ide od rukeneverbalna komunikacija i često je koriste dok „pažljivo” slušaju o vašoj karijeri. Niste ni postalisvesni da vas je Škropija još na početku večeri izbrala kao budućeg partnera, a već ste se našli u njenom zagrljaju. U krevetu su perverzne i uživaju da vode ljubav satima, a na sebi obično imajuzavodljiv i skup veš.\nImaju interesantan prijateljski pristup, koji zapravo, skoro uvek završava posao. Duhoviti, veoma šarmantni, ali i obrazovani, Blizanci su toliko zabavni da biste mogli satima da provedete u ćaskanjusa njima. Imaju neodoljivu harizmu kojom prosto privlače ljude oko sebe, veoma su pozitivni i uljudnii nikada vam neće biti neprijatno sa njima.\nPuni saosećanja, razumevanja i ljubavi za vas u svakom trenutku. Imaju beskrajno veliko srce u kojemogu da stanu svi vaši strahovi, padovi, uspesi i želje budućnosti. Uz Raka ćete imati i najboljegprijatelja kome ćete moći da poverite bilo koju tajnu. Često iz prijateljstva nastaju predivne ljubavi, pa razmislite o tome kada sledeći put izađete sa svojim „najboljim drugom” na kafu. Uz Raka će vamporasti i samopouzdanje, a seks će poprimiti neku sasvim novu dimenziju.


Bioskopi u Džordžiji ponovo rade, u okviru faznog otvaranja firmi i restorana u toj državi, ali kompanija AMC nije objavila datum kada će otvoriti bilo koji od svojih bioskopa na nacionalnom nivou. (Foto: Reuters/Elijah Nouvelage)\nSvi žele da znaju - kada će se stvari vratiti u normalu?\nDok neki guverneri širom Amerike počinju ublažavanje restrikcija, uvedenih da bi se zaustavilo širenje koronavirusa, raste nada da bi Amerikanci uskoro mogli da se vrate uobičajenom životu. Međutim, planovi koji se najavljuju u mnogim državama pokazuju da je "normala" još daleko.\nSavetnica Bele kuće, doktorka Debra Birks, kaže da će socijalno distanciranje biti deo života u Americi i tokom leta. Guverner Luizijane, Džon Bel Edvards, upozorava na "drugačiji način života", dok se ne razvije i ne bude široko dostupna vakcina za koronavirus - možda tek sledeće godine. Guverner Njujorka, Endru Kuomo, kaže: "Nema povratka na stari način života."\nŽena prelazi Aveniju Čerč u Bruklinu, 24. aprila 2020. Njujork je poznat kao "grad koji nikada ne spava" ali su njegove ulice postale prazne tokom pandemije koronavirusa (Foto: AP)\nOd početka, pandemija je dovela do nemogućeg izbora: fizičko ili mentalno zdravlje? Ekonomska dobrobit ili medicinska bezbednost? Većina država pridružila se ostatku sveta i drastično smanjila okupljanja i aktivnosti - zatvorila prodavnice i restorane, fabrike i škole i zatražila od građana da veći deo vremena provode kod kuće. Sada se polako odluke kreću u suprotnom smeru.\nPredsednik Donald Tramp snažno se zalaže za to da se Amerika ponovo otvori.\n“Postoji ogromna želja da se zemlja vrati gde je bila i to se dešava, brže nego što ljudi misle.”\nNeki guverneri, međutim, kažu da im je i dalje potrebna pomoć kod testiranja. Bela kuća u ponedeljak je objavila nacrt za to – jedan zvaničnik administracije kaže da plan da se guvernerima pruži mogućnost da testiraju 2% stanovnika mesečno, ali ta dužnost i dalje pada na države. Kritičari misle da plan ne pruža dovoljno načina da se poboljša lanac snabdevanja i poveća testiranje u laboratorijama.\nPredsednik Tramp izazvao je kontroverzu pitanjem lekarima da li bi sredstva za dezinfekciju mogla da se unose u telo i tako ubiju koronavirus\nPredsednik je takođe izbegao pitanja o svojoj prošlonedeljnoj izjavi, kada je sugerisao ubrzigavanje sredstava za dezinfekciju kao rešenje u borbi protiv koronavirusa. U nekim državama tada je povećan broj poziva sa pitanjem da li ta sredstva ubijaju Kovid-19 u telu.\nNa pitanje da li oseća bilo kakvu odgovornost, predsednik je odgovorio: "Ne mogu da zamislim (da ljudi unose sredstva za dezinfekciju)."\nZa to vreme, smernice Centara za kontrolu i prevenciju bolesti (CDC), objavljene u ponedeljak, pokazuju da "normalnost" neće skoro biti ponuda ni u restoranima niti bilo gde drugo. Zaposleni u firmama neće moći da se okupljaju u zajedničkim prostorijama. Učenici neće ići na ekskurzije a ručaće u učionicama umesto u kafeterijama. Vernici u crkvama treba da poštuju razdaljinu od dva metra.\nNovo istraživanje pokazuje da Amerikanci pate od “zamora karantinom”. Koristeći anonimne podatke o lokaciji mobilnih telefona, Univerzitet Merilenda prati koliko daleko i koliko često Amerikanci putuju tokom pandemije.\nU nedelju na Uskrs, kažu istraživači, broj Amerikanaca koji su ostali kod kuće bio je rekordno visok, ali skoro dve nedelje kasnije, društveno distanciranje je dostiglo najniži nivo od 20. marta.\nNekoliko američkih država preduzima mere da postepeno ukine obavezu ostanka kod kuće. U Teksasu će u petak moći da se otvore prodavnice, restorani, muzeji, biblioteke i tržni centri, sa 25% kapaciteta.\nU Ohaju, postepeni plan počinje sa nastavkom ne-urgentnih medicinskih procedura a otvoriće se i zubarske i veterinarske ordinacije.\n"Mislim da smo pronašli rešenje koje će verovatno doneti manje štete a više koristi, ali i to je rizik", kaže guverner Majk Devajn.\nGuverner Džorždije Brajan Kemp forsira jedan od najagresivnijih planova za otvaranje u celoj zemlji. Berbernice, teretane i kozmetički saloni otvoreni su u petak, a od danas restorani primaju mušterije u svoje prostore a počinju i projekcije u bioskopima, uprkos upozorenjima da će, bez dovoljno testova, u toj državi doći do povećanog broja infekcija.\nŽivot je, ipak, bio daleko od normalnog u ponedeljak. U restoranima nije moglo da se sedi za nekim stolovima, gosti su se dovikivali jedni s drugima sa razdaljine, a služili su ih konobari sa maskama na licu.\nKori Bruks naručuje hranu u restoranu Vafl Haus u Savani, u državi Džordžija gde su restorani počeli da primaju goste, ali uz ograničenja.\nGuverner Pensilvanijek, Tom Vulf objavio je da ukida restrikcije na rekreaciju na otvorenom prostoru - ne samo zato što je širenje virusa, po svemu sudeći, zaustavljeno već i zato što je ljudima to jednostavno potrebno.\n“Kako je vreme sve toplije a dan duži, provođenje vremena napolju je važan način da se smanji stres", izjavio je.\nMeđutim, druge države nisu spremne da ublaže restrikcije. Nju Džersi je na neodređeno vreme produžio naredbu o ostanku kod kuće.\n“Moramo da budemo sigurni da nam je zdravstveni sistem snažan i potpuno funkcionalan i spreman za buduće izazove”, izjavio je Fil Marfi, guverner Nju Džersija.\nU Njujorku, gde se i dalje registruje hiljadu novih hospitalizacija dnevno, guverner Endru Kuomo kaže da će produžiti restrikcije u mnogim delovima države a priprema se i za jesenju sezonu gripa i mogući drugi talas Kovida-19.\n"Razgovarao sam sa predsednikom da sagrađene dodatne bolnice ostavimo na mestu dok ne prođemo sezonu gripa. Daleko bilo, ali možda nam ponovo budu potrebne.”\nBorba sa virusom uzima težak danak među zdravstvenim radnicima u prvim borbenim redovima. Direktorka odeljenja hitne pomoći u bolnici Njujork Prezbiterijan Alen, Lorna Brin, izvršila je samoubistvo. Doktorka Brin je I sama bila zaražena, oporavila se i vratila na posao. Njen otac je izjavio za Njujork Tajms – “postarajte se da je hvale kao heroja, jer to je i bila”.


Erdogan izdao naredbu, turska vojska ušla u Siriju - BBC News na srpskom - Dnevni list Danas\nPočetna » BBC News na srpskom » Erdogan izdao naredbu, turska vojska ušla u Siriju\n0Piše: BBC News na srpskom 09. oktobra 2019. 16.01\nTurske snage pozicionirane su na granici sa Sirijom blizu Akakale\n„Turske oružane snage, zajedno sa Nacionalnom armijom Sirije upravo su započele Operaciju proleće mira (#OperationPeaceSpring) protiv kurdske milicije i boraca ISIS-a na severu Sirije“, napisao je Erdogan na Tviteru.\n„Cilj je da sprečimo stvaranje koridora za teroriste na našoj južnoj granici i osiguramo mir u toj oblasti. Sačuvaćemo teritorijalni integritet Sirije i oslobodite lokalne zajednice od terorista“, dodao je predsednik Turske.\nSirijske demokratske snage (SDF) saopštile su da su pogranična područja „na ivici moguće humanitarne katastrofe“.\n„U napadu će biti prolivena krv hiljade nevinih civila“, piše u saopštenju.\n„Najavljujemo tri dana opšte mobilizacije na severu i istoku Sirije“, kažu u kurdskoj administraciji, pozivajući civile da se upute ka granici sa Turskom, kako bi ispunili svoju dužnost.\nRuski ministar spoljnih poslova Sergej Lavrov rekao je da „Vašington šalje različite signale i da se Kurdi plaše da bi ta konfuzija mogla da zapali ceo region“.\nRusko veće bezbednosti pozvalo je na uzdržanost od „bilo kakvih akcija koje bi mogle da budu prepreka za mirno naseljavanje u Siriji“.\nSDF kaže da se u sedam zatvora nalazi više od dvanaest hiljada muškaraca za koje se sumnja da su pripadnici ISIS.\nNajmanje četiri hiljade zatvorenika su strani državljani.\nU dva kampa Roj i Ain Isa, za koje se smatra da su sigurna zona, nalaze se porodice osumnjičenih pripadnika ISIS.\nTramp je upozorio turskog predsednika Redžepa Tajipa Erdogana da će biti dužan da se pobrine za uhapšene borce ISIS-a ukoliko pošalje trupe u severnu Siriju.\nSDF je saopštio da će nastaviti da čuva zatvore i kampove, ali da postoji bojazan da mogu da budu napadnuti iz drugih pravaca.\nU sredu su militanti ISIS-a izveli tri samoubilačka napada u glavnom gradu Raki, koji se nalazi na oko 80 kilometara od Akakale na turskoj granici.


ITF W15 Banja Luka Žene parovi rezultati, Tenis ITF Žene - parovi - Rezultati.com\nITF W15 Banja Luka Žene parovi uživo, rezultati, ždrijebovi\nPOMOĆ: Nalazite se na ITF W15 Banja Luka Žene parovi rezultati stranici u Tenis/ITF Žene - parovi sekciji. Rezultati.com nudi ITF W15 Banja Luka Žene parovi uživo rezultate, konačne i parcijalne rezultate, ITF W15 Banja Luka Žene parovi ždrijebove i ITF Žene - parovi poredak. Osim ITF W15 Banja Luka Žene parovi rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF W15 Banja Luka Žene parovi servis rezultata je u stvarnom vremenu, osvježava se uživo.


NOVI SAD – Liga socijaldemokrata Vojvodine još je u novembru prošle godine upozorila da su trgovina poslanicima i promene u poslaničkim i odborničkim grupama na svim nivoima u Srbiji postali neizdrživi jer postoji opasnost od urušavanja čitavog političkog sistema pošto, umesto toga kako su građani glasali, važnije postaje kako će se određeni pojedinci organizovati unutar parlamenta i tako formirati novu većinu. Zamenik predsednika LSV Bojan Kostreš je tada strankama u Srbiji predložio usvajanje kodeksa po kom bi takva praksa bila onemogućena.\nProblem rešiti kodeksima\n– Liga socijaldemokrata Vojvodine predlaže da sve stranke donesu nekakav kodeks po kom nećemo prihvatati članove drugih stranaka kada dolaze kod nas s mandatima, nego mandat mora da bude vraćen onoj listi kojoj je taj član pripadao. A posle on može, ako želi, da menja svoju političku stranku ili svoja politička ubeđenja – naveo je tada Kostreš. U izjavi za Politiku on je ukazao da može da razume situaciju kad se stranka pocepa, kao u slučaju SRS ili DS, ali da je kupovanje ljudi i ubeđivanje da napuste listu na kojoj su izabrani loše i da urušava politički sistem u Srbiji. Kostreš je podsetio i da je prvi put u Vojvodini na takav način promenjena vlast još 1992. godine, kad je SPS preuzeo vlast zahvaljujući glasovima reformista, te da je i 2003. Mlađan Dinkić okupio poslanike koji su služili za rušenje vlade DOS-a, ali i da su od 2008. do 2012. mnoge lokalne samouprave koje su bile radikalske preko noći postajale demokratske, a da sada to rade naprednjaci.\nInđija samo posledica\nDa su stranke prihvatile i sprovele ovu inicijativu LSV, dešavanja poput ovih najnovijih u Inđiji, kada je pokušaj smene lokalne vlasti doveo i do fizičkih obračuna, stavljanja odbornika u karantin i angažovanja policije iz Beograda da rešava lokalne sporove, ne bi bila moguća. Međutim, osim načelne podrške političkih partija za Liginu inicijativu, ništa konkretno po ovom pitanju nije urađeno, zbog čega svaki sledeći pokušaj prekrajanja izborne volje i promene vlasti postaje sve dramatičniji i skandalozniji.\nŠest odbornika DS i SPS\npodržalo pa odustalo od smene vlasti\nHaos u Inđiji je nastao kada je SNS prikupio potpise za smenu vlasti, među kojima je bilo i pet imena odbornika DS i jednog iz SPS koji su deo vladajućuje koalicije u toj opštini. Goran Ješić, potpredsednik DS, sarađuje sa SPS od 2004.godine. Nakon haosa, tuča, predinfarktnog stanja dvoje odbornika, sednica Skupštine opštine Inđija sazvana na zahtev SNS, na zahtev te stranke je naprasno i otkazana.


Sirija: Oslobođena 73 naselja - 16.02.2016, Sputnik Srbija\nRuska borbena avijacija u Siriji za nedelju dana izvela je 444 borbena naleta tokom kojih je pogodila 1.593 objekta terorista u šest provincija, saopštio je... 16.02.2016, Sputnik Srbija\n15:30 16.02.2016 (Osveženo: 18:05 16.02.2016)\n© Sputnik / Vitaliй Anьkov / Uđi u foto-galerijuMiG-31 prilikom poletanja\nRuska borbena avijacija u Siriji za nedelju dana izvela je 444 borbena naleta tokom kojih je pogodila 1.593 objekta terorista u šest provincija, saopštio je novinarima zvanični predstavnik Ministarstva odbrane Rusije Igor Konašenkov.\n„Od 10. do 16. februara avioni ruske avijacije u Siriji izveli su 444 borbena naleta tokom kojih je pogođeno 1.593 objekta terorista u provincijama Dejr el Zor, Dara, Homs, Hama, Latakija i Alep“, rekao je Konašenkov na brifingu.\nSirijske vladine snage uz podršku lojalnih odreda patriotske opozicije od početka februara 2016. godine oslobodile su od terorista više od 800 kilometara teritorije i 73 naseljena mesta, rekao je ruski general.\n„Od početka meseca u Siriji od terorista je oslobođeno više od 800 kilometara teritorije i 73 naseljena mesta“, rekao je Konašenkov.\nTeroristi u sirijskim provincijama Idlib i Alep nastavljaju da preko tursko-sirijske granice tokom noći dobijaju oružje, municiju i pojačanje, rekao je predstavnik Ministarstva odbrane Rusije.\n„Istovremeno, preko tursko-sirijske granice nastavljaju se u noćnim satima isporuke oružja, municije i pojačanje u živoj sili za teroriste u Idlibu i Alepu“, rekao je on.\nOn je dodao da zbog teške situacije u rejonu Alepa militanti vrše evakuaciju svojih porodica na sever provincije, prema turskog granici.\nAktivnosti terorističkih grupa su značajno porasle na jugu i severu Sirije nakon postizanja krajem nedelje okvirnog dogovora o prekidu vatre u Siriji, naveo je general.\nRusija negira optužbe Ankare\nKomentarišući optužbe o navodnom ruskom bombardovanju bolnice u Siriji, Konašenkov je rekao da u sastavu ruske Kaspijske flote nema brodova sa kojih bi mogla da bude lansirana balistička raketa koja bi pogodila bolnicu u Idlibu.\n„Prilikom posete Ukrajini turski premijer Ahmet Davutoglu optužio je Rusiju za granatiranje bolnice sa balističkom raketom iz Kaspijskog mora, međutim mi nemamo ni jedan brod u Kaspijskoj floti kojim se može izvesti takav napad“, precizirao je on.\nPrema njegovim rečima, svi udaru ruske avijacije u Siriji se izvode tek nakon mnogobrojnih provera podataka i dogovora kako bi se isključili rizici po civile.\nMinistarstvo odbrane Rusije optužilo je Tursku za raspirivanje informacione kampanje protiv Rusije čiji cilj je, prema izjavi ruskog vojnog zvaničnika, pokušaj da se ne izgubi status „apsolutnog gospodara“ teritorije na severu i severoistoku Sirije.\n„Ankara je pokrenula agresivnu informativnu kampanju u vodećim svetskim medijima protiv Rusije sa ciljem da ne dozvoli gubitak kontrole nad severnim i sverozapadnim delom Sirije, gde su turske vlasti defakto poslednjih godina apsolutni gospodari“, izjavio je novinarima general.\nRusija optužila Tursku za granatiranje vladinih snaga u Siriji\nTurska artiljerija od kraja prošle nedelje nanosi intenzivne udare po vladinim snagama i patriotskoj opoziciji Sirije u pograničnim rejonima, u provinciji Alep zabeleženo je ispaljivanje više od 100 raketa, rekao je novinarima zvanični predstavnik Ministarstva odbrane.\n„Od kraja prošle nedelje Turska izvodi intenzivne artiljerijske udare iz oružja velikog kalibra, kako po sirijskim vladinim snagama, tako i po odredima patriotske opozicije u pograničnim rejonima. Radari su zabeležili ispaljivanje više od 100 raketa po pograničnim naseljima u provinciji Alep od strane turske artiljerije“, rekao je Konašenkov.


Telekom Srbija prvi na redu za prodaju\nEkonomisti procenjuju da će nova vlada pokušati da proda nešto od preostale vredne državne imovine, da bi popunila sve veći deficit u budžetu. U tom slučaju prva meta bio bi Telekom, dok bi se prodaja Elektroprivrede Srbije vladi mogla vratiti kao socijalni bumerang, pa zato treba isključiti tu mogućnost.\nAko je suditi po koalicionom sporazumu SNS-SPS-URS, koji je nedavno usvojen, Srbija će zadržati većinsko vlasništvo u javnim preduzećima koja imaju monopolsku poziciju na tržištu, kao što su EPS, Železnice, PTT i Aerodrom.\n- Trajno opredeljenje države je zadržavanje vlasništva u Komercijalnoj banci. Ukoliko se ukaže prilika i potreba, razmotrićemo i mogućnost akvizicije pojedinih banaka sa inostranim kapitalom - piše u ovom dokumentu.\nOdlazeći ministar ekonomije Nebojša Ćirić kaže da država još ne bi trebalo da prodaje onaj deo imovine koji je profitabilan, a da bi nekim firmama koje takođe posluju u plusu, poput Dunav osiguranja, trebalo tražiti strateškog partnera kako bi se kroz dokapitalizaciju ta preduzeća učinila još profitabilnijim.\nSagovornici Blica, međutim, procenjuju da će i nova vlada, istom logikom kojom se rukovodila i stara, što pre pokušati da proda najatraktivnija, zdrava preduzeća, najpre Telekom, mada ne treba isključiti ni Komercijalnu banku.\n- Sa EPS-om je situacija drugačija i njegova prodaja bi bila mnogo komplikovanija, jer niske cene struje održavaju socijalni mir u zemlji. Novi kupac bi sigurno podigao cene da bi došao do profita, a to bi se kao bumerang obilo o glavu vladi - ocenjuju oni.\nBoško Mijatović, ekonomista, kaže da nije siguran da bi Vlada u ovom trenutku mogla da proda Telekom po razumnoj ceni, pa će ta privatizacija biti odložena jer je izvršnoj vlasti sigurno cilj da se bar u početku predstavi u dobrom svetlu.\nOn se ne nada ni da će se tokom novog mandata udomiti JAT, Galeniku ili smederevska Železara, jer su ova preduzeća suviše potonula da bi ih iko kupio, a profesionalni menadžment nikako nije rešenje za podizanje na noge ovih firmi.\n- Ne verujem da će se bilo ko usuditi da zatvori Železaru ukoliko se ne nađe kupac, što bi bilo najbolje rešenje, nego će se ona prebaciti u fazu restrukturiranja, a plate će se isplaćivati iz budžeta - prognozira Mijatović.\nDaniel Cvjetićanin, profesor, takođe tvrdi da će jedna od prvih stvari za prodaju biti Telekom, jer je to najlakši način da se zakrpi rupa u budžetu, mada ne i jedini.\nEkonomista Ivan Nikolić kaže da je prošlo vreme prodaje većinskih paketa u velikim državnim sistemima.\n- Ne vidim razlog zašto bismo to radili, pogotovo kod EPS-a, jer bi najbolje bilo da se prodaju manjinski paketi, tako što će se kroz javno-privatna partnerstva dokapitalizovati te kompanije - kaže Nikolić.


Ministar finansija doneo je Rešenje o utvrđivanju prevoda Međunarodnog standarda finansijskog izveštavanja za mala i srednja pravna lica (MSFI za MSP), koje je objavljeno u Sl. glasniku RS broj 83/18 od 29. oktobra 2018. godine, koje prenosimo u nastavku.\n1. Utvrđuje se prevod Međunarodnog standarda finansijskog izveštavanja za mala i srednja pravna lica (MSFI za MSP), koji je odobren i izdat od strane Odbora za međunarodne računovodstvene standarde (International Accounting Standards Board – IASB) u julu 2009. godine, sa izmenama i dopunama iz maja 2015. godine, a koji je odštampan uz ovo rešenje i čini njegov sastavni deo.\n3. Prevod MSFI za MSP iz tačke 1. ovog rešenja izvršen je u skladu sa procedurom za prevođenje Fondacije za Međunarodne standarde finansijskog izveštavanja (MSFI Fondacija), a na osnovu Sporazuma o odricanju od autorskih prava na teritoriji Republike Srbije, zaključenog između MSFI Fondacije i Ministarstva finansija i privrede broj 998-RS-(MinFin)-Waiver-IFRS&SMEs-2013 od 31. jula 2013. godine.\nDakle, obaveza primene izmenjenog MSFI za MSP odnosi se na godišnji finansijski izveštaj za 2019. godinu, s tim da je njegova primena moguća i preporučuje se i za godišnji finansijski izveštaj za 2018. godinu.\nInače, MSFI za MSP izmenjen je još pre nekoliko godina, s tim da u domaćim uslovima prevod toga Standarda nije bio blagovremeno objavljen. Sada su se stekli uslovi da svi entiteti koji primenjuju ovaj Standard mogu da primene najnovija rešenja.\nDetaljna objašnjenja o primeni MSFI daćemo na treningu: Praktična primena izmenjenog MSFI za MSP, koji se održava 28. novembra 2018. godine.\nPrijavite se na vreme, jer je broj mesta ograničen na 80 učesnika.


Planiran duel reprezentacija Srbije i Mađarske.\nNajveća sportska manifestacija u sportskom obaranju ruke u Srbiji koja je trebalo da se održi u Trsteniku početkom decembra odložena je zbog virusa Covid 19.\nOve godine reprezentacija Srbije u sportskom obaranju ruke trebalo je da se na Lazarev Megdanu bori protiv reprezentacije Mađarske. Jedanaest najboljih takmičara iz dve zemlje u raznim kategorijama (seniori ,juniori ,žene, masteri i osobe sa invaliditetom) >> Pročitaj celu vest na sajtu SrbijaDanas.com << trebalo je da se bore na Lazarev Megdanu za titulu najbolje reprezentacije u regionu.\nLazarev Megdan - Armfight ima tradiciju od pet godina i ovo je trebalo da bude šesta godina kako se organizuje ovaj turnir. Glavni organizator ovog turnira je Klub sportova snage Fit Max iz Trstenika u saradnji sa Srpskim sportskim savezom za obaranje ruke i Opštinom Trstenik. Sportsko obaranje ruke - Armwrestling u Srbiji postoji od 2009. godine, kada je i formiran Srpski sportski savez za obaranje ruke i tada se po prvi put organizovalo državno prvenstvo Srbije u sportskom obaranju ruke.\nOd 2015. Godine Srpski sportski savez postao je član Evropske i Svetske federacije za sportsko obaranju ruke (EAF i WAF) i od tada reprezentacija Srbije učestvuje na Evropskim i Svetskim prvenstvima u sportskom obaranju ruke i Evropskim i Svetskim kupovima . Naš najveći uspeh u ovom sportu ostvarili su Miljan Đorđević iz Trstenika na Svetskom prvenstvu u Konstanci u Rumuniji 2019. godine gde je osvojio drugo mesto u kategoriji juniori do 75kg - desna ruka i Jovana Arnautović iz Šapca koja je osvojila treće mesto u kategoriji juniori do 70kg leva ruka.\nA post shared by Savez Srbije za obaranje ruke (@savezsrbijezaobaranjeruke)\nU Evropi i svetu ovaj sport postoji više od 40 godina. Na Olimpijskim igrama koje treba da se održe 2028. godine u Los Anđelesu ovaj veoma zanimljiv sport postaće i olimpijski sport. WAF je postao i punopravan član FISZ, a sportsko obaranje ruke je postalo i deo sportova koji će da bude uključen i na sledećoj Univerzijadi.\nOve godine Srpski sportski savez za obaranje ruke postao je član Sportskog Saveza Srbije i uskoro će na sledećoj komisiji Ministarstva omladine i sporta sportsko obaranje ruke - armwrestling uci u pravilnik sportova ministarstva sporta i biće zvanično i priznat sport u Republici Srbiji.\nU Srbiji postoji više od 15 klubova i preko 200 takmičara koji se bave ovim sportom, a kako navodi Nenad Smiljković, predsednik Srpskog sportskog saveza za obaranje ruke, veliko je interesovanje za ovim sportom i očekuje se da sledeće godine kada prođe ova situacija sa virusom covid 19 da na sledećem državnom prvenstvu bude rekordan broj prijavljenih takmičara. Reprezentaciju Srbije sledeće godine očekuje Evropsko prvenstvo u Litvaniji i Svetsko prvenstvo u Gruziji.


Direktor Kancelarije Vlade Srbije za Kosovo i Metohiju Marko Đurić nije direktno odgovorio na pitanje novinara o lecima protiv Televizije N1, koji su u dvorište naše televizije ubačeni tokom sinoćnog intervjua s Aljbinom Kurtijem, liderom Samoopredeljenja i kako se očekuje, budućim premijerom Kosova.\n„Koliko sam vas razumeo da je neko upućivao uvrede kolegama sa N1 ili bilo čega, ja moram da vam kažem da nisam upoznat sa detaljima toga, ali isto bez ustezanja hoću da vam kažem – bilo kakve uvrede, pretnje, bilo kome u Srbiji, na bilo koji način, bez obzira da li dolaze iz Đilasovog ili bilo kog drugog medija, nisu prihvatljive“, poručio je Đurić na konferenciji za novinare posle razgovora sa predstavnicima Srpske liste.\n„Ovo je slobodna zemlja, ja mislim da i predsednik Vučić i svi mi demonstriramo, da i u odgovorima na pitanja čak, koja su nekad vrlo nezgodna, i da kažem, čak u političkom smislu neprijateljski nastrojena, ne bežimo od toga, a naravno zakon mora da važi za sve. Dakle, pretnje bilo kome nisu prihvatljive. Ne znam o čemu se u konkretnom slučaju radi, nisam još informisan, ali to je moj načelni odgovor“, kazao je Đurić.\nPodsetimo, nepoznate osobe sinoć su ponovo bacile letke u dvorište televizije N1, dok je trajala emisija Pressing u kojoj je gost bio Aljbin Kurti. Ovog puta na lecima su bile fotografije albanskog premijera Edija Rame i programskog direktora TV N1 Jugoslava Ćosića i autora emisije Pressing, ispod kojih piše „ima neka tajna veza“.\nPrethodno u toku dana, tabloidi su izveštali o najavi emisije Pressing uz komentare – „Veliki skandal Aljbin Kurti dolazi na N1, šireći dezinformacije da će lider Samoopredeljenja doći u Beograd, iako je emisija snimljena u Prištini.\nPodsetimo, sredinom oktobra u dvorište su ubačeni leci na kojima je pisalo „Republika Srbija doviđenja. Dobrodošli u Luksemburg“, a muškarci koji su ih izručili nosili su hirurške maske. I to nije bio prvi put – blizu ulaza u zgradu N1, nekoliko dana pre tog incidenta, postavljena je bila improvizovana rampa i tabla s natpisom „Napuštate Republiku Srbiju, dobrodošli u Luksemburg“.\nPodsećamo i da je i krajem septembra na ogradi gradilišta, koje se nalazi odmah pored TV N1, takođe osvanuo plakat na kome piše „Republika Srbija – doviđenja, N1 – dobrodošli u Luksemburg“. Nalepnice sa istim tekstom nekoliko dana pre toga pojavile su se na više lokacija u Beogradu, uključujući i zgradu Regulatornog tela za elektronske medije.\nTelevizija N1 je i nakon ranijih izjava funkcionera vladajuće stranke, saopštila da je u potpunosti nezavisna televizija i da na njenu uređivačku politiku ne utiče nijedan političar, pa ni Dragan Đilas.\n„N1 oduvek odbacuje svaki pokušaj političkih uticaja na uređivačku politiku nezavisno od toga sa koje strane dolaze, kao i povezivanje N1 sa bilo kojim političkim subjektom. N1 posluje u sklopu Junajted Grupe (…) Većinski vlasnici Junajted Grupe su investicioni fondovi BC Partners i KKR“, saopštila je ranije N1.\nVučić „meri“ izveštavanje N1: Više Dačića, nego mog govora\nMarko Đurić N1 Napadi na N1\n← United Grupa preuzima Vivacom, najvećeg telekomunikacionog operatora u Bugarskoj\nHajka na televiziju N1 i Ćosića u režiji vlasti →


Premium zubni implantati – Zubni implantati Beograd\nZubni implantati Beograd\nDental Petrović, Fočanska 4, Zvezdara, +381 11 2863 777\nPremium zubni implantati\nBudget zubni implantati\nU današnjoj implantologiji postoje dva lidera u proizvodnji zubnih implantata koja se nadmeću za primat najboljeg.\nTo su Straumann ( Švajcarska) i Nobel Biocare (Švedska). I to takmičenje traje već decenijama. Nama stomatolozima i Vama pacijentima to itekako koristi, jer se njihovi proizvodi samo usavršavaju a finalni proizvod – zubni implant je sve bolji, sve uspešniji.\nOvi proizvođači implantata su prošli daleki put od početka primene implantata, kada su zubni implanti bili samo obični titanijumski šrafovi do današnjih implantata koji na svojoj površini imaju specijalne “premaze” koji podstiču proizvodnju kosti oko implanta i brže vezivanje i srastanje za kost u kojoj su ugrađeni. Najskuplji implantati Vam nude SIGURNOST da je njihov proizvod prošao uspešno test vremena i ogroman broj uspešno ugrađenih implantata.\nUspešnost vodećih proizvođača implantata u svetu (Straumann i NobelBiocare) je 95% u periodu od 40 godina!\nOba proizvođača su počela da daju doživotnu garanciju na ugrađene zubne implantate, vreme izrade nadoknade nakon ugradnje implanta je značajno skraćeno, tako da se u izvesnim slučajevima nadoknada može izraditi odmah po ugradnji implanta. Široka paleta različitih zubnih implantata i suprastruktura na njima, omogućava izradu od najednostavnijih solo krunica na implantima pa do najkomplikovanijih kompjuterski izrađenih mostova.\nVeć više od 40 godina pacijenti koriste zubne implantate ovih proizvođača a 90 % oralnih i maksilofacijalnih hirurga na svetu, koristi upravo ove zubne implante.\nŽeljka i Siniša, Vukovar\nZubni implanti za neupućene\nUnesite Vaš email i ne propustite ni jedan novi post o zubnim implantima\nФочанска, Београд 106314\n+381 11 2863 777, +381 63 254 454


Nordeus prodat američkoj kompaniji za 378 miliona dolara – Srbija NASA Zemlja\nNordeus prodat američkoj kompaniji za 378 miliona dolara\nby admin July 10, 2021, 9:37 am 956 Views\nAmerička kompanija “Take-Two Interactive Software” će platiti 225 miliona dolara unapred u kešu i deonicama u vrednosti od 90 miliona dolara, ali konačna cena bi mogla da dostigne 378 miliona dolara, prenosi portalBiznisvajr.\nOsnivački tim “Nordeusa” primiće naknadu za akcije i nastaviće da vodi kompaniju. Deo u gotovini će biti finansiran iz sopstvenih sredstva američke kompanije.\nIz “Nordeusa” su na svomTviternalogu napisali da su ushićeni jer postaju deo “Tejk tu” porodice.\n“Saznali smo da delimo zajedničke vrednosti, viziju i kulturu. Uzbuđeni smo što svoje proizvode i svoj rad nosimo lokalno sa njima, jer nastavljamo sa ciljem da Srbiju postavimo na globalnu mapu gejminga”, ističe se u objavi “Nordeusa”.\nKako navodiBiznisvajr, preuzimanje kompanije “Nordeus” za “Tejk Tu” znači jačanje njenog mobilnog poslovanja nakon akvizicija “Soušal pointa” i “Plejdotsa” 2017. godine.\nOsnovana 2010. godine, “Nordeus” je kompanija za video-igre na mobilnim platformama sa sedištem u Beogradu.\nNajpoznatija po “Top Eleven”, najuspešnijoj svetskoj igri u kategoriji fudbalskih menadžera na svetu sa preko 240 miliona registrovanih korisnika.\n“Top Eleven” pruža igračima platformu za stvaranje i upravljanje sopstvenim fudbalskim klubovima, istovremeno ih vodeći kroz svakodnevna takmičenja sa globalnom zajednicom.\n“Nordeus” vode njegovi suosnivači, Branko Milutinović (izvršni direktor), Milan Jovović (generalni direktor), Ivan Stojisavljević (tehnički direktor) i Tomislav Mihajlović (generalni direktor), koji će i dalje nadgledati približno 180 zaposlenih u studijima nakon što ih je preuzela kompanija “Tejk tu”, ukazuje Biznisvajr.\nSporazum za solarnu energiju iskorišćen za napad na Vučića\nby admin August 3, 2021, 8:28 am\nSaradnja Instituta za veštačku inteligenciju i Kontinentala\nby admin August 2, 2021, 3:33 pm\nBrnabić o odlasku Geoksa: Pre 2014. smo morali da budemo zemlja jeftine radne snage\nby admin August 2, 2021, 1:30 pm\nby admin August 2, 2021, 10:24 am\nVučić sa predstavnicima kompanije UGT Renewables LLC o proizvodnji solarne energije\nby admin August 2, 2021, 10:09 am\nby admin August 2, 2021, 9:52 am


TotalCar.rs » Rowan Atkinson slupao McLaren F1\nMcLaren, saobraćajna nesreća, zanimljivo\n0 komentara 6148 pregleda\n“Pravo je čudo kako je uspeo da izađe iz vozila. On je veoma srećan čovek. Čini mi se da je automobil zaista teško oštećen”, izjavio je očevidac za The Sun.\nRowan je poznat kao veliki ljubitelj automobila. Nedavno je gostovao u emisiji Top Gear gde je učestovovao u takmičenju poznatih ličnosti pod nazivom “Star in a Reasonably Priced Car”. Atkinson je uspeo da u Kiji Cee’d provoza krug za 1 minut i 42 sekunde, pa je tako postao “najbrža” poznata ličnost u sklopu ovog takmičenja.


Novine serbske: 17. januara 1834. godine izašao prvi srpski informativni list\nPrvi urednik Novina srbskih bio je Dimitrije Davidović, jedan od najučenijih Srba toga vremena. Davidović se smatra ocem srpskog novinarstva.\nNa današnji dan 1834. godine u Kragujevcu su izašle Novine serbske, prvi srpski informativni list štampan u zemlji. List je postao službeno glasilo tadašnje Kneževine Srbije. Prvi urednik Novina srbskih bio je Dimitrije Davidović, jedan od najučenijih Srba toga vremena. Davidović se smatra ocem srpskog novinarstva.


Lezbejke i beba iz epruvete\nDoskora je državni sistem zdravstvenog osiguranja dozvoljavao veštačko osemenjavanje samo udatim ili ženama koje žive u stalnoj zajednici s muškim partnerom. Promene u zakonu garantuju stalnim, zvanično registrovanim, lezbejskim parovima iste pogodnosti.\n"Osnova za promenu zakona je činjenica da su lezbejski parovi u potpunosti izjednačeni sa heteroseksualnim parovima kad se radi o veštačkom osemenjavanju", kaže se u vladinom saopštenju. Posle rođenja deteta, obe partnerke smatraju se njegovim majkama.\nŠvedska ima izuzetno liberalan pristup homoseksualizmu ali su venčanja homoseksualnih parova još uvek zabranjena.\nIpak, od 1994. godine u zemlji je dozvoljeno zvanično zakonsko registrovanje homoseksualnih i lezbejskih parova tako da je i parovima homoseksualaca dozvoljeno usvajanje dece.\nSoren Anderson, predsednik švedske Federacije za prava lezbejki, homoseksualaca i osoba promenjenog pola (RFSL) ističe da promena zakona predstavlja značajan korak ka ravnopravnosti u zemlji koja se ponosi svojim osećanjem egalitarizma.\n"Promena će mnogo značiti lezbejskoj zajednici zato što da su lezbejski parovi sada prihvaćeni u švedskom zdravstvenom sistemu na isti način kao i heteroseksualni parovi. Najveća stvar sada je da je vlada uklonila dosadašnje zabrane koje su onemogućavale in vitro fertilizaciju lezbejki", naglasio je Anderson.\nPre ovih promena, ako je neki švedski lezbejski par želeo veštačko osemenjavanje, to se moglo ostvariti samo u privatnim klinikama ili u inostranstvu.


Zenica: Sportska dvorana Bilimišće do kraja februara u novom ruhu\nNaslovnica NAJNOVIJE Zenica: Sportska dvorana Bilimišće do kraja februara u novom ruhu\nZenica – U Zenici proteklih mjesec dana uveliko traju radovi na obnovi sportske dvorane i školske zgrade koju koristi oko 1.600 učenika Tehničke škole, Mješovite srednje škole i Srednje škole za stručno obrazovanje i radno osposobljavanje.\nRadi se o projektu vrijednosti od oko 600.000 KM koji realizira Razvojni program UNDP-a u saradnji sa Ministarstvom za obrazovanje, nauku, kulturu i sport Zeničko-dobojskog kantona.\n– Izmjena vanjske stolarije, utopljavanje stiroporom i plastičnom fasadom, kao i adaptacija sportske dvorane segmenti su koju sačinjavaju ovaj projekat koji realizujemo u saradnji sa UNDP-om. Pored obnove cilj projekta je da doprinese poboljšanju energetske efikasnosti i rezultira uštedom u sistemu grijanja – kazao je Mensur Sinanović, ministar za obrazovanje, nauku, kulturu i sport ZDK.\nAdaptacija sportske dvorane Bilimišće posebno raduje sportske klubove, kao i sve one Zeničane koji godinama koriste njene resurse, a posebno zbog činjenice da su tu odgledali neke od historijskih utakmica zeničkog rukometa i košarke prije izgradnje Gradske arene.\nAko radovi budu tekli prema planiranoj dinamici projekat bi trebao biti završen do kraja februara.


LJUBLJANA - \_"Kao što su Slovence tada uveravali da svi u Jugoslaviji žive na naš račun, sada nemački političari uveravaju sve da su Grci lenjivci koje izdržavaju Nemci\_", kaže Mencinger.\nBEOGRAD - \_"Najbolji način da vlada i Centralna banka doprinesu poboljšanju privrednog ambijanta, jeste da vode politiku koja obezbeđuje dugoročnu makroekonomsku stabilnost.\_"\nWall Street: Produbljivanje dužničke krize u evrozoni ruši indekse\nNEW YORK - Slabljenje evropskih ekonomija negativno utiče na poslovanje američkih kompanija, na što mnoge od njih upozoravaju.\nAzijska tržišta: Oštar pad indeksa zbog strahova oko evrozone\nTOKIO - Na Tokijskoj je berzi Nikkei indeks u 7,30 sati bio u minusu oko 1,3 %, dok su cene akcija u Singapuru, Šangaju, Australiji, Južnoj Koreji i Hong Kongu potonule između 0,9 i 2,6 %.\nPopularnost Angele Merkel raste\nBERLIN - Rezultati pokazuju da 58 odsto ispitanih veruje da je Merkel preduzela ispravne korake u krizi evrozone, međutim 85 odsto veruje da najgore tek predstoji.\nNEW YORK - "Postoje dobra i loša smanjenja kamata. Ova su loša, jer se ovi potezi mogu protumačiti kao signal da se ekonomska situacija pogoršava."\nWall Street: Energetski sektor dominirao, Dow Jones se približio nivou od 13.000\nNEW YORK - Snažno su porasle i cene akcija proizvođača automobila, jer su u junu ostvarili veću prodaju nego što se očekivalo. Akcija Forda poskupela je više od 2, a General Motorsa više od 5,5 %.\nWall Street: Nakon burne trgovine, indeksi blago pali\nNEW YORK - Nestabilnosti tržišta pridonela je i odluka Vrhovnog suda SAD-a kojom je podržan zakon o reformi zdravstvenog osiguranja.\nWall Street: Dobri makroekonomski podaci ohrabrili ulagače\nNEW YORK - U maju je broj ugovora o kupovini postojećih kuća skočio gotovo 6 %, dostigavši najviši nivo u dve godine, što ukazuje na poboljšanje situacije na tržištu nekretnina.\nNEW YORK - Nakon što su u ponedeljak pali za više od 1 %, juče su indeksi berza nadoknadili deo gubitka. No, trgovalo se oprezno jer ne popušta pritisak dužničke krize u evrozoni.\nAzijska tržišta: Bez razloga za optimizam, indeksi drugi dan u minusu\nTOKIO - Na Tokijskoj je berzi Nikkei indeks u 7,30 sati bio u minusu oko 0,8 %, dok su cine akcija u Hong Kongu, Singapuru, Južnoj Koreji, Šangaju i Australiji skliznule između 0,1 i 0,5 %.\nWall Street: Indeksi oštro pali, mala očekivanja od EU summita\nNEW YORK - S&P indeks energetskog sektora potonuo 2,6 % jer je cena nafte pala za 50-ak centi, na 79,20 dolara po barelu, nedaleko najnižih nivoa u osam meseci.\nUgrožen rejting Švajcarske\nNEW YORK - Agencija Fitch upozorila je da bi zaoštravanje krize u evrozoni ali i pregrejavanje tržišta nekretnina mogli da naštete švajcarskoj ekonomiji i ugroziti švajcarski rejting 'AAA'.\nWall Street: Drugi najteži pad ove godine\nNEW YORK - Najveće gubitnice su bile akcije u rudarskom i energetskom sektoru zbog pada cena sirovina.\nAzijska tržišta: Fed podstiče nadu, evrozona koči snažniji rast\nTOKIO - Značajniji rast onemogućuje i zabrinutost zbog dužničke krize u evrozoni. Prinosi na obveznice prezaduženih članica tog bloka, kao što su Španija i Italija, kreću se na visokim nivoima.\nWall Street: Nada u podsticajne mere Feda podigla tržište\nNEW YORK - 'Operacijom Twist' podržao bi se nizak nivo kamatnih stopa, što bi podržalo kreditiranje, a time i rast ekonomije. No, ako Fed to ne učini, cene bi akcija već u sredu mogle pasti.\nAzijska tržišta: Euforija nestala, indeksi u padu\nTOKIO - MSCI indeks azijsko-pacifičkih akcija, bez japanskih, u 7,30 sati bio na gubitku 0,1 %, nakon što je juče skočio više od 1,5 %.\nWall Street: Ulagači oprezni, grčki izbori nisu rešili probleme\nNEW YORK - Nakon izbora u Grčkoj uklonjena je jedna prepreka rešavanju dužničke krize u evrozoni, no mnoge druge tek treba preskočiti.


Izvor: Radio Televizija Vojvodine, 28.Feb.2021, 22:35\nRukometašice Naise opravdale su ulogu favorita u Vrbasu i slavile protiv borbene domaće ekipe 33:28 u 13.kolu Super lige. Odlučila je odlična igra gošći u poslednjih 10 minuta susreta.\nNišlijke su sredinom prvog poluvremena stekle 4 gola prednosti, ali je raspoložena Kovačićeva dobrom igrom presudno uticala je da na poluvremenu rezultat bude nerešen.\nIzabranice Milutina Lučića sjajno su započele drugo poluvreme. Vasiljković je odlično branila, a Malenović >> Pročitaj celu vest na sajtu Radio Televizija Vojvodine << kažnjavala greške igračica Naise, pa su sredinom drugog dela Vrbašanke imale napad za +5. U tom trenutku potpuno se promenila slika na terenu Centra za fizičku kulturu, „Drago Jovović“.\nTrener Naise i selektor naše reprezentacije, Ljubomir Obradović, promenio je odbranu, njegove izabranice zaigrale su mnogo agresivnije i takva igra donela im je veliki preokret. Sukur, Radović i Simatović bile su neumoljive u napadu, pa su Nišlijke dva minuta pre kraja stekle 3 gola prednosti i tako obezbedile nove bodove.\nNajefikasnija u pobedničkoj ekipi bila je Marija Filipović sa 8 golova, dok je jedan više kod Vrbašanki postigla Dušanka Kovačić.\nNaisa je nastavila da prati da prati vodeću Jagodinu, dok je Vrbas i dalje devetoplasirana ekipa na tabeli.\nIzvor: JužneVesti.com, 01.Mar.2021, 10:39\nDrugi uzastopni trijumf u Superligi upisale su rukometašice Naise, koje su u 13. kolu nakon velike borbe i preokreta pobedile u gostima ekipu Vrbasa rezultatom 33: 28 (15:15). Ovom pobedom izabranice Ljubomira Obradovića održale su korak sa prvoplasiranom Jagodinom na tabeli, pa je razlika između...


Tanjug , Business Insider\nNa sastanku glavnih savetnika za bezbednost predsednika Sjedinjenih Američkih Država Donalda Trampa prošlog četvrtka, vršilac dužnosti ministra odbrane Patrik Šenahan predstavio je revizirani vojni plan koji predviđa slanje do 120.000 američkih vojnika na Bliski istok u slučaju da Iran napadne snage SAD ili ubrza rad na stvaranju nuklearnog oružja, rekli su sinoć neimenovani zvaničnici za "Njujork tajms".\nPoslednji plan je apdejtovana verzija destabilizujuće sajber ratne operacije zvane “Nitro Zeus”, kojoj bi se na meti mogli naći iranska električna mreža i vojska. Neki zvaničnici su rekli da je plan ažuriran poslednjih godina a da je na unošenje poslednjih izmena uticao američki bezbednosni savetnik Džon Bolton.\n“Njujork tajms” navodi da je predloženi obim snaga šokirao neke od zvaničnika koji su brifovani o ovome.\nRIZIK OD DUGOTRAJNOG SUKOBA\nSAD šalju otprilike isto vojnika koliko i tokom invazije na Irak\nPlanirani broj vojnika od 120.000 podseća na slanje američkih trupa na invaziju na Irak 2003. godine, kad je u toj zapadnoazijskoj zemlji raspoređeno oko 130.600 vojnika, ukazuje “Biznis insajder”.\nSlanje tako robusnih vazdušnih, kopnenih i pomorskih snaga pružilo bi Teheranu više meta za gađanje, a potencijalno i više razloga da to čini, čime bi se rizikovalo da se SAD upetljaju u dugotrajni sukob. Time bi se takođe poništile godine smanjivanja broja američkih vojnika na Bliskom istoku koje je počelo sa povlačenjem trupa iz Iraka 2011. koje je naredio predsednik Barak Obama.\nOvaj revizirani plan pojavio se usred povećanih tenzija između Irana i SAD. Iranski predsednik Hasan Rohani ukazao je da će izaći iz nuklearnog dogovora, nakon povlačenja SAD i sankcija protiv njegove zemlje.\nAmerički odbrambeni zvaničnici su u maju ukazali na “kredibilnu pretnju iranskih režimskih snaga”. Izraelski obaveštajni zvaničnici su otkrili potencijalni napad protiv američkih interesa, što je zapalilo Boltonovu retoriku spram Irana. Potencijalni napad imao bi na metei američke snage u Siriji i Iraku.\nZVECKANJE ORUŽJEM Amerika šalje raketni sistem “Patriot” i nosač aviona na Bliski istok kao “SIGNAL IRANSKIM VLASTIMA” (VIDEO)\nBOLTONOV OPASNI UTICAJ\nReviziju plana naredili su pripadnici tvrde linije predsedničke administracije, na čelu s Džonom Boltonom, Trampovim savetnikom za nacionalnu bezbednost.\n-Oni ne pozivaju na kopnenu invaziju na Iran, za koju bi bilo potrebno znatno više vojnika, kazali su zvaničnici američkom listu.\nUopšte se ne može da se nasluti da li će Tramp, koji je nastojao da izvuče SAD iz Avganistana i Sirije, na kraju stvarno i poslati toliko pripadnika američkih snaga natrag na Bliski istok. Takođe nije jasno da li je Tramp brifovan o predloženom broju vojnika ili drugim detaljima plana.\n-Videćemo šta će se desiti s Iranom. Ako oni išta učine, to će biti veoma velika greška – rekao je juče Tramp kad su ga novinari pitali da li teži smenjivanju režima u Iranu.\nDemonstracija sile - nosač aviona "Abraham Linkoln" poslat u region\nPojedini visoki američki zvaničnici su ocenili da planovi, iako su u preliminarnoj fazi, pokazuju koliko je Iran postao opasna pretnja, dok drugi, koji insistiraju na diplomatskom rešenju aktuelnih napetosti, tvrde da se tu sve svodi na taktiku zastrašivanja kako bi se Iran upozorio da se ne ponaša agresivno.\nAmerikanci su nedavno u regionu demonstrirali svoju silu. Pentagon je u region već poslao nosač aviona "Abraham Linkoln", zajedno sa bombarderima "B-52", tačno godinu dana nakon istupanja SAD iz Sporazuma o nuklearnom programu Irana, koji je potpisan 2015. Iran je na to odgovorio da se SAD “ne bi usudile da pokrenu vojnu akciju protiv njih”.\n-Ako Amerikanci načine korak, udarićemo ih u glavu – rekao je komandant iranske Revolucionarne garde Amirali Hadžizadeh.


Na brodu u Đenovi nađeno 450 kilograma kokaina i telo srpskog državljanina - Politički.rs\nNa brodu u Đenovi nađeno 450 kilograma kokaina i telo srpskog državljanina\nPolicija Italije je u Đenovi zaplenila oko 450 kilograma kokaina na brodu koji je doplovio iz Brazila i na njemu pronašla beživotno telo državljanina Srbije, pišu italijanski mediji.\nPolicija je uhapsila lučkog radnika dok je istovarivao drogu iz kontejnera sa teretnog broda “MSC Adelaide”, prenosi Mreža za istraživanje kriminala i korupcije (KRIK).\nU kontejneru je pronađeno 14 kesa sa 400 paketa kokaina, ukupne težine 445 kilograma, navela je italijanska policija. Vrednost pronađenog kokaina na crnom tržištu iznosi oko 30 miliona evra.\nPolicija nije potvrdila da je na brodu pronađeno beživotno telo srpskog mornara, starog oko 50 godina, o čemu su izvestili brojni italijanski mediji. Oni navode da nije utvrđena povezanost dva događaja.\nBrod “MSC Adelaide”, koji je nosio tovar kafe, stigao je u italijansku luku iz brazilskog Rio de Žaneira pre dva dana. Pošto se tovari koji stižu iz određenih geografskih područja smatraju rizičnim, kontejneri su sa broda premešteni u lučki terminal kako bi kasnije bili pregledani.\nMeđutim, policija je tokom noći na sigurnosnim kamerama videla da je lučki radnik pomerao jedan od kontejnera zbog čega je odlučila da interveniše i uhapsila radnika dok je istovarivao kese sa kokainom.\nBrod je plovio pod zastavom Paname, a pre nego što se usidrio u Đenovi, zastao je u Španiji, u Valensiji i na Kanarskim ostrvima, kao i u luci Đoja Tauro na jugu Italije.\nNerešena misterija „jugoslovenskog Titanika“: SAMO SU DVOJICA PREŽIVELI! Ime mu je dala Jovanka Broz, reklamiran kao „brod koji ne može da potone“\nTagged: BROD, ITALIJA, KOKAIN, ZAPLENA


Najveća ekološka bomba u ovom delu Srbije biće, na koju je dnevno dopremano po tri – četiri kubika otpada, biće po nalogu Opštinskog veća Prijepolja sanirana, a otpad iz ovog grada do daljnjeg će se transportovati na deponiju „Duboki potok“ na teritoriji susednog Priboja na koju se doprema smeće i iz Nove Varoši.\nTako će biti dok ne bude izgrađena transfer stanica na koju će se dovlačiti otpad iz tri komšijske opštine, a onda odavde prevoziti na regionalnu deponiju „Duboko“ kod Užica.\nZatvaranje Stanjevina usledelo je posle sastanka održanog pretprošle sedmice u Ministarstvu za zaštitu životne sredine, a samo nekoliko dana ranije otpad sa prijepoljske deponije po ko zna koji put preplavio je Potpećko jezero na Limu.\nPožar na deponiji Stanjevine u avgustu\nStanjevine su korišćene od kraja šezdesetih do 1990. od kada je smeće iz Prijepolja otpremano u „Duboki potok“ kod Priboja.\nPosle rušenja mosta u Bistrici tokom NATO agresije, i nemogućnosti da otpad prevoze na pribojsku deponiju, Prijepoljci su opet, kao privremenom rešenju, vratili Stanjevinama i koristili je sve do pre par dana.\nPOŽAR NA DEPONIJI NE JENJAVA Meštani Prijepolja se okupili, imaju JEDAN ZAHTEV\nPRIJEPOLJE SE GUŠI U DIMU Deponija i dalje u plamenu, vatra ugrožava saobraćaj (VIDEO)\nPODMEĆU POŽARE NA EKOLOŠKOJ BOMBI Ko pali deponiju kod Prijepolja\nPrema dogovoru koji su postigli Ministarstvo i opštine Prijepolje, Priboj i Nova Varoš, na lokaciji Banjica u blizini železničke stanice Bistrica, umesto svojevremeno započete regionalne sanitarne deponije, biće izgađena transfer stanica za reciklažu komunalnog otpada.\nTroškove izgradnje transfer stanice snosiće tri opštine proporcionalno broju stanovnika – Prijepolje 50 odsto, Priboj 30 i Nova Varoš, na čijoj teritoriji se nalazi Banjica, 20 odsto.\nKada bude izgrađena transfer stanica otpad će se odavde otpremati na Regionalnu deponiju „Duboko“ kod Užica, a država se obavezala da finansijski pomogne proširenje njenog tela.\nTakođe i potpunu sanaciju deponija Stanjevine kod Prijepolja i „Duboki potok“ kod Priboja. Na mestima ove dve deponije trebalo bi da niknu zelene oaze.\nMinistarstvo za životnu sredinu\n"TO ZA LJUDE IZ BEOGRADA IZGLEDA STRAŠNO..." U ovoj opštini napadalo je i do 80 centimetara snega, ali nadležni kažu da većih problema nema\nBrat i sestra, đaci iz Niša, napravili su ROBOTA MIROSLAVA koji ume i da priča, ali njihovoj GENIJALNOSTI TU NIJE KRAJ! (FOTO/VIDEO)\nBrat i sestra Veljko i Aleksandra Aleksić iz Pukovca, učenici druge godine Eketrotehničke škole „Nikola Tesla“ iz Niša, osmislili su i sami napravili robota za dezinfekciju prostoija UV lampama koji se programira preko mobilnog telefona, uz pomoć aplikacije, koja je takođe njihov rad!\nŽivim za dan kada ću decu ponovo ugledati na kućnom pragu, priča Đorđe Joksimović, nezaposleni limar kome su oduzete tri ćerkice.


Dekarbonizacija u doba pandemije - European Western Balkans\nAutor MIrjana Jovanović 14. 07. 2020.\nPandemija nam je na kratko pokazala kako će izgledati život na Zemlji ukoliko ne uspemo da dostignemo ciljeve globalnog Pariskog dogovora i zadržimo zagrevanje planete ispod 2oC do kraja ovog veka.\nOsim EU, mnoge druge zemlje širom planete okreću se oporavku od trenutne krize koji će biti baziran na dekarbonizaciji i zelenim politikama. Međunarodna agencija za energetiku predstavila je predlog za održivi oporavaka, koji će zemljama omogućiti ekonomski razvoj uz dekarbonizaciju. Predlog pokazuje da je sadašnji momenat jedinstvena prilika da vlade širom sveta ubrzaju ekonomski rast, kreiraju milione novih poslova uz istovremeno smanjenje globalnih emisija gasova sa efektom staklene bašte, pokazujući da je dekarbonizacija put za oporavak od pandemije.\nU pogledu dekarbonizacije nauka je jasna, opasnost od klimatskih promena je tu, i imamo samo desetak godina da ublažimo njene posledice. Ono što klimatsku krizu, koja će nastati ako prekoračimo taj prag od 2oC, razlikuje od krize izazvane pandemijom je to što – vakcine nema.


Fudbal: Super liga Srbije 2020/21, 3. kolo - Dan u Beogradu\nNaslovna » Izlasci » Sport » Fudbal: Super liga Srbije 2020/21, 3. kolo\nFudbal: Super liga Srbije 2020/21, 3. kolo\nAh Neša 9. avgust 2020. Sport Postavite komentar\nDanas, u nedelju, 9. avgusta 2020, igraće se treće kolo u novoj sezoni fudbalske Super lige Srbije, a u Beogradu su na programu tri meča.\nPartizan na svom stadionu dočekuje goste iz Ivanjice, ekipu Javor-Matisa. Šef stručnog štaba crno-belih Savo Milošević je veći deo svog obraćanja predstavnicima medija posvetio prethodnom duelu, uz napomenu da u predstojećem susretu treba uraditi sve kontra od prethodna dva.\n– Posle duela sa Novim Pazarom nisam osetio samo razočarenje, nego i poniženje. Ovo nije incident, ovo je nešto što nam se ponavljalo konstantno prošle godine. Cela moja priča kroz ove pripreme je bila da izbegnemo ovakve stvari. Radili smo mnogo na tome da upravo te stvari u takozvanim malim utakmicama radimo bolje nego prošle godine. Kada se desi ovakva utakmica, u kojoj vidite da je sve što ste pričali uzaludno, naravno da počnete da sumnjate. Počinjem uvek od sebe, naravno, jer je to dužnost i obaveza. Bilo bi bolje ako bismo uspeli da povratimo barem energiju i trku koju nismo imali (…) Sve što smo uradili u prve dve utakmice, treba samo kontra od toga, i onda možemo da se nadamo dobrom rezultatu. Niz pobeda Partizana protiv Javora u ovom trenutku ne znači ništa. Javor je kvalitetnija ekipa od Pazara, a videli ste kako smo prošli u Pazaru. Ta statistika u ovoj situaciji apsolutno ništa ne znači – rekao je Milošević.\nDerbi meč 3. kola igra se u Beogradu gde domaći Voždovac dočekuje goste iz Novog Sada, ekipu Vojvodine. Prošlosezonski dueli ovih rivala, kvalitet igračkog kadra, kao i važnost osvajanja bodova za oba tima, na neki način garantuju veliku borbu i odličnu utakmicu.\nDomaćini su na startu sezone poraženi na svom terenu u duelu sa ekipom Radnika, a meč je završen rezultatom 1:3. U narednoj rundi savladali su kao gosti ekipu Inđije, a rezultat je bio 0:1. Gosti su na startu sezone kao gosti odigrali nerešeno sa ekipom TSC-a, a meč je završen rezultatom 2:2. Podela bodova bila je epilog i duela u Novom Sadu sa ekipom Čukaričkog, a rezultat je i tom prilikom bio 2:2. Dva tima su tokom prethodne sezone odigrala dva međusobna susreta, a u oba slučaja slavila je ekipa koja je bila gost. U jesenjoj polusezoni ekipa Voždovca je slavila u Novom Sadu rezultatom 1:2, dok je na proleće ekipa Vojvodine slavila u Beogradu, takođe rezultatom 1:2.\nU trećoj beogradskoj utakmici sastaju se Čukarički i Rad.\nSvi mečevi i dalje se igraju bez prisustva publike.\nMačva – Crvena zvezda… 18.30\nMladost – Inđija… 19.00\nRadnički – Novi Pazar… 19.00\nSpartak ŽK – Metalac… 19.00\nTSC – Zlatibor… 19.00\nČukarički – Rad… 20.30\nPartizan – Javor-Matis… 20.30\nProleter – OFK Bačka… 20.30\nVoždovac – Vojvodina… 20.30\nPrethodni Institut za transfuziju krvi Srbije – dobrovoljno davanje krvi: 10-16. avgust 2020.\nSledeći Letnji pljusak bonusa u Meridian kazinu je prilika koja se ne propušta!


MAJKA UBIJENOG ĐOKIĆA OTKRILA JEZIVE DETALJE O GORANU DŽONIĆU: Saslušan i muškarac kome je dao 10.000 evra posle ubistva (VIDEO)\n23. 12. 2021. u 13:32 >> 14:01\nU SKLOPU istrage ubistva porodice Đokić iz Aleksinca, danas su saslušani Stojanka Đokić, majka ubijenog Gorana Đokića, Ivan DŽonić i njegova supruga, muškarac kom je Goran DŽonić posle zločina vratio dug od 10.000 evra.\nU današnjem svedočenju Ivan i Jasmina DŽonić rekli su da su bili u dobrim odnosima sa Goranom DŽonićem, bratom od strica i deverom, i da su mu pre tri godine pozajmili 10.000 evra.\n- Rekli su da im je Goran DŽonić rekao da će im novac vratiti za godinu, godinu i po dana i da oni nisu vršili pritisak na njega, ali da ga nije vraćao sve do polovine oktobra. Skoro mesec dana nakon ubistva novac im je vratio - kaže advokat Andrija Magdelinić.\nStojanka Đokić, majka ubijenog Gorana Đokića, ispričala je na saslušanju da je prvoosumnjičeni DŽonić jednom čak pištoljem pretio svojoj majci jer mu nije davala novac od devizne penzije. Ona je rekla da tu informaciju zna jer joj se Stojanka jednom prilikom, kada je došla kod nje u komšiluk, poverila i ispričala da im je DŽonić pretio da će ih pobiti ako mu ne daju pare od devizne penzije.\n- Opisala je njihov odnos kao jako blizak, oni su sarađivali. DŽonić je pozajmljivao novac od njenog sina, pomagao mu, održavao mu auto… Bili su u prisnom odnosu, on je dolazio često u njenu kuću, boravio tu - rekao je advokat Mladen Magdalenić i dodao da je Goran DŽonić nesumnjivo bio upoznat sa kretanjima Gorana Đokića, pozajmljivao je novac, često mu nije vraćao.\nDŽonić vraćen u pritvor u Nišu\n- Imamo saznanja da je Goran DŽonić prebačen iz Specijalne bolnice iz Beograda u pritvorsku jedinicu u Nišu i da su završena njegova veštačenja, ali nemamo formalno taj dokument. Čekamo da ga sledeće nedelje i dobijemo zvanično - rekao je Andrija Magdelinić.\nUŽASNA NESREĆA U KAĆU: Dve osobe stradale u požaru\nVOZAČU ZORANA BABIĆA ČETIRI I PO GODINE ZATVORA: Preinačena presuda Dejanu Stanojeviću za udes kod Doljevca\n23. 12. 2021. u 10:25\nAKCIJA POLICIJE U PIROTU: Zaplenjeno 300 grama marihuane\n23. 12. 2021. u 07:56\nAleksinac ubistvo porodica Đokić Stojanka Đokić Goran DŽonić


NEVEROVATAN USLOV VAŠINGTONA: Od Srbije traže da ovo uradi Republici Srpskoj!? | Skandalozno\nNEVEROVATAN USLOV VAŠINGTONA: Od Srbije traže da ovo uradi Republici Srpskoj!?\nSjedinjene Američke Države očekuju od Srbije da uvede sankcije predsedniku Republike Srpske Miloradu Dodiku i zamrzne mu svu imovinu na svojoj teritoriji!\nOvo tvrdi američki senator Rodžer Viker, koji poručuje da se od srpskih vlasti očekuje da svoju politiku usklade sa politikom Vašingtona. Prema njegovim rečima, Amerika planira da uvede sankcije još nekim političarima u RS i to zbog navodne korupcije i kršenja Dejtonskog sporazuma, a Evropska unija i sve evropske države morale bi to isto da urade.\nViker je na raspravi o bezbednosti i saradnji u Evropi, koja je održana u Senatu SAD, rekao da Vašington mora da u svoje prioritete stavi Sarajevo i BiH.\n– SAD i EU treba da usvoje politiku uvođenja sankcija pojedinačnim bosanskim zvaničnicima, koji su očigledno umešani u korupciju i koji ignorišu parametre Dejtona, bosanske zakone i sudske odluke. Vašington je to već uradio sa Miloradom Dodikom i nedavno sa Nikolom Špirićem. Međutim, obim treba da se proširi na druge i evropske prestonice treba da se pridruže SAD – rekao je Viker.\nI dok niko u vrhu vlasti nije želeo zvanično da komentariše ove navode, Dodikov savetnik Aleksandar Vranješ kaže za Informer da Amerika na ovaj način vrši pritisak i direktno se meša u izborni proces.\n– Ako Dodikova politika već godinama dobija većinsku podršku glasača, odakle pravo nekom zvaničniku da to osporava i poziva na sankcije?! To je samo pokazatelj da SAD doživljaju BiH kao koloniju kojoj silom treba da nameću rešenja. Danas, kada Dodik ide ka jednoj od najvećih pobeda u političkoj karijeri, Amerika hoće da ga po svaku cenu kazni – upozorava Vranješ, koji kaže da je siguran da Srbija nikada neće podleći pritisku SAD.\n– Srbija nikad neće uvesti sankcije Dodiku, koji će 7. oktobra ostvariti veličanstvenu izbornu pobedu. Senator Viker treba da ima na umu da je Dodik budući član Predsedništva BiH zadužen za spoljnu politiku i ako ne žele da u narednim godinama imaju otežane diplomatske veze sa BiH, moraju učiniti nešto da poprave odnose sa Dodikom – naglašava Vranješ.\nZašto Amerikance brine rusko oružje u Srbiji – VIDEO\nTek je početak\nPredrag Ćeranić, dekan Fakulteta za bezbednost u Banjaluci, kaže da pritisak međunarodne zajednice na nosioce najviših funkcija u RS ne jenjava.\n– Nezadovoljni učinjenim, Amerikanci nastoje da prošire krug zemalja koje će zvaničnike RS proglasiti nepoželjnim i zamrznuti im imovinu. Ono što bi najviše želeli jeste da se Srbija pridruži sankcijama. Taj pritisak će se intenzivirati sve do izbora u oktobru, ali će po svojoj prilici trajati i tokom 2019, za kada je predviđen definitivan odlazak Velike Britanije iz EU – upozorava Ćeranić.\nBiH što pre da uđe u NATO\nPrema Vikerovim rečima, BiH možda nije spremna da se priključi NATO, ali njihov Akcioni plan za članstvo treba aktivirati bez daljeg odlaganja.\n– Čim se završe izbori u BiH, međunarodna zajednica mora ohrabriti brzo formiranje parlamenta i vlada na svim nivoima. Nakon toga, treba da uslede brze reforme radi eliminisanja diskriminišućih kriterijuma za određene funkcije u administraciji – rekao je Viker.\nBudite prvi sa komentarom na članku "NEVEROVATAN USLOV VAŠINGTONA: Od Srbije traže da ovo uradi Republici Srpskoj!?"


Pacijente šalju da kupe injekcije kod privatnika - preduzetnica.me\nPočetna»Teme»Pacijente šalju da kupe injekcije kod privatnika\nKovid centru na Starom aerodromu kao i u podgoričkim domovima zdravlja već tri dana nema injekcija, ,,urbazona“, a juče nije bilo ni ,,longacefa“.\nZbog toga su, kako je Pobjedi nezvanično potvrđeno iz više domova zdravlja pacijenti upućivani da te ljekove koji se sada uglavnom koriste za oboljele od korona virusa kupuju u privatnim apotekama.\nPrije nekoliko godina donešena je odluka da se ,,longacef“ ne izdaje na recept, kao i da se više ne može naći u domovima zdravlja. Isključiva upotreba ovog antibiotika bila je samo u bolnicama kada to preporuči ljekar specijalista.,,Longacef“ se koristi za jake upale pluća, respiratorne i urinarne infekcije, meningitis.\nPrethodni PostOd naredne godine stipendije Univerziteta TOBB za crnogorske studente\nSljedeći Post Varhelji: EK prati usklađenost Crne Gore sa ekonomskim kriterijumima za pristupanje


Forum “Dunav - reka saradnje” | Top Zdravlje\nTop Zdravlje > Uncategorized > Forum “Dunav – reka saradnje”\nForum “Dunav – reka saradnje”\n230 Views June 17, 2012\nSarvaš (17.juni, 2012.) – Stručnjaci nevladinog sektora sastali su minule sedmice u mađarskom gradu Sarvašu, u okviru međunarodnog projekta “Dunav –reka saradnje”. Skup je bio posvećen unapređenju kvaliteta vodenih resursa , korišćenja vodenih potencijala u agarnoj proizvodnji, pre svega ribarstvu, ali i turizmu i drugim oblastima.\n“Plava revolucija” -restauracija i očuvanje kvaliteta vode\nU ime domaćina, Istraživačkog instituta za ribarstvo, akvakulturu i navodnjavanje (HAKI), dr Zigmond Jenej, pozdravio je učesnike skupa i podsetio da je Institut u Sarvašu ustanova sa dugom tradicijom, osnovana je 1906.godine, od 1953. ima status naučno-istraživačkog centra, a od 2000. godine u njoj su objedinjena istraživanja u oblasti ribarstva i navodnjavanja. U Sarvašu je u međuvremenu otvoren i Fakultet za ribarstvo i vodoprivredu. Danas je ovaj Institut deo Istočno-srednjeevropske mreže EU instituta, NACEE i ima veoma razvijenu saradnju sa nevladinim sektorom. Direktor HAKI podržao je, kako je rekao “Plavu revoluciju”, za koju se zalaže Dunavska incijativa, očuvanje kvaliteta rečnih voda u slivu Dunava, uz ocenu da je to jedan od uslova za intenzivniji privredni razvoj Dunavske regije koja povezuje 14 zemalja kroz koje protiče najveća evropska reka. Dr Jenej je naveo da su stručnjaci HAKI razradili novu tehnologiju uzgoja ribe, kod koje se iz vodenih uzgajališta u votok vraća prečišćena i ispravna voda. HAKI trenutno radi istraživanje vezano za esktremne situacije, sušu i poplavu, kako da uzgajivači ribe prebrode te okolnosti uz minimnalne posledice.\nProizvođači hrane najveći zagađivači voda\nPodsetivši da najveća količina voda Dunavskog sliva “boravi” na teritoriji Vojvodine, gosp. Lajoš Seke, inženjer geologije,predstavnik Pokrajinskog sekretarijata za energiju i mineralne resurse, upozorio je da je “voda najveći problem Vojvodine”. Poslednjih godina, rekao je o0n, raste udeo organskih sastojaka u vodi i izneo podatak da je na teritoriji Vojvodine registrovano 511 zagađivača: 326 industrijskih, 113 iz agroproizvodnje, 44 zagađivača su u naseljima i 20 su banje. Prema njegovim rečima, 60 odsto zagađenja voda potiče od industrije, 40 odsto od stanovništva, a 80 odsto zagađenja dolazi od proizvođača hrane. Seke je podsetio da se u našoj zemlji troši 290 l vode po glavi stanovnika, što je trostruko više od evropskog standarda! Otpadnih voda, dodao je on, u Vojvidni ima kao da tu živi pet miliona stanovnika! Uz to, 66 odsto otpadnih voda u Vojvodini ispušta se u vodotokove direktno, bez ikakve prerade, 12 odsto ima primarnu preradu, a samo ŠEST odsto ima i primarnu i sekundarnu preradu. Seke je ukazao i na difuzne zagađivače, loš kvalitet goriva i naveo da godišnje u vode dospe čak 160 tona olova iz tih izvora. Takođe, podsetio je i na akcidentalna zagađenja, nastala kao posledica bombardovanja, kada su se ogromne količine nafte i naftnih jedinjenja našle u vodama, nakon razaranje novosadske i pančevačke rafinerije.\nRibe – indikatori kvaliteta voda\n“Voda je najznačajniji, ali i najranjiviji eko-istem na planeti”, rekao je Bela Halaši –Kovač, istraživač HAKI instituta, uz opasku da je još uvek 80 odsto vode zadovoljavajućeg kvaliteta. On je naglasio da je prisustvo riba i njihova raznovrsnost, jedan od najjačih indikatora kvaliteta vode podsećajući da je “akvakultura” nova oblast koja se bavi uzročno-posledičnim vezama prisustva riba i kvaliteta vode. Ribarstvo nije samo grana agroprivrede, naglasio je Halaši-Kovač, već nešto mnogo više, jer podrazumeva planski uzgoj u prirodnim uslovima, ali i sve one uslove za rekreativni i sportski ribolov, gde je cilj zadovoljstvo i boravak u prirodi, a ne komercijalni interes. On je naveo da Mađarska poseduje 140.000 hektara vodenih površina u vlasništvu ribnih gazdinstava. Opada izlov smuđa, mrene i kečige, neke vrste riba imaju negativnu, neke pozitivnu tendenciju rasta, ali se struktura ribljeg fonda nije bitno izmenila, rekao je Halaši-Kovač. On je podsetio da je od 12 tačaka Dunavske strategije tačka 6. posvećena ribarstvu, ukazujući da su ribe u tekućim vodama sve osteljivije na zagađenja, sve više su prisutne invazivne vrste i apelovao da se uticaj čoveka mora usmeriti na očuvanje prirodne ravnoteže.\nEksploatacija termalnih voda – prednost ili problem?\nPotpredsednik Geotermalnog udruženja Mađarske, dr Ferenc Peker, ukazao je na greške Mađarske u koracima prema EU, kod korišćenja geotermalnih voda, precizirajući da nije samo reč o “korišćenju, već i o reciklaži geotermalnih voda”. Norme su, naglasio je on, bile jako stroge, nalažu podzemno lagerovanje termalnih voda, a to bi, u mađarskim uslovima, ugrozilo povrtarstvo, kao i 20 gradova u Mađarskoj koji koriste termalne vode. Evropski propis koji nalažu reciklažu termalnih voda, nažalost, u Mađarskoj, nisu mogli da se primene, istakao je Peker i dodao da se krenulo u traženje alternativnog rešenja. Nadzemno lagerovanje termalne vode u specijalnim jezerima, jedan je od izlaza za taj problem.Dr Laslo Varadi govorio je o saradnji u Dunavskoj regiji u oblasti agrokulture, kao i formiranju mreže centara agrokulture u Centralnoj i Istočnoj Evropi, kroz posebnu mrežu – NACEE, čije osnivanje je podržao FAO. Direktor Instituta za ribarstvo Ukrajine, dr Vasilij Ustič, govorio je o kvalitetu voda u dunavskom bazenu, podsetivši da Tisa, najveća pritoka Dunava, od svog ukupnog toka dužine 966 km. na teritoriji Ukrajine ima 201km, njen sliv zauzima osam odsto teritorije ove zemlje, ali 25 odsto ukupnih rezervi voda Ukrajine, pripada bazenu Tise. On je ukazao na značaj očuvanja kvaliteta vode i prekogranične saradnje u sprečavanju zagađenja svih vodotokova u dunavskom slivu. Laslo Perger, koordinator četvrte prioritetne oblasti, u okviru Strategije EU razvoja Dunavske regije, naglasio je da treba intenzivirati saradnju u oblasti saobraćaja, telekomunikacija, zaštiti kvaliteta voda, ekonomskih potencijala, ali i kod vanrednih situacija (suša i poplave), očuvanje biodiverziteta, u oblasti bezbednosti, kako bi se do 2013. izradio Akcioni plan i vode Dunava po kvalitetu vratile na nivo iz 1960. godine. Predstavnici Rumunije predložili su da se saradnja ojača I u oblasti veterine I medicine, kao i kroz razvijanje mreže info centara.\nKosovo je sastavni deo Srbije!\nJedan od panelista na skupu u Sarvašu prikazao je mapu Dunavske regije, sa ucrtanim granicama 14 zemalja, na kojoj je Kosovo izdvojeno iz Srbije i prikazano kao posebna država i izvan Dunavske regije. Reagovao je gosp. Lajoš Seke, u svojstvu zvaničnog srpskog predstavnika i zatražio da se to ispravi, podsećajući da Srbija ne priznaje nezavisnu državu Kosovo, da je Kosovo prema Ustavu Republike Srbije sastavni deo njene teritorije, kao i da je još uvek na snazi Rezolucija 1244 UN, prema kojoj je Kosovo deo Republike Srbije. Domaćinima nije bilo prijatno, uz primedbu da skup nije politički, ali je Seke insistirao, obrazlažući svoj stav da ima mnogo razloga da Kosovo bude uključeno u ovaj projekat kao deo Srbije, između ostalog i zbog toga što najveći zagađivači reke Ibar i njenog sliva potiču upravo sa Kosova.\nzdravlje June 17, 2012\nPrethodni članak PETICIJA ZA ZAKON O ZAŠTITI PRAVA PACIJENATA\nSledeći članak Predinfarktno Stanje – 4 Simptoma dok Nije Kasno!


FORMACIJA 2-7-2, GOLMAN JEDAN OD VEZNIH: Tijago Mota uvodi novu taktiku\n06.07.2021. • 10:25\nGuliver, Paolo Rattini/Getty Images Europe\nNekadašnji fudbaler pokušava da promeni fudbal i to taktikom kakva nikada ranije nije viđena\nKada je pre tri godine Tijago Mota (38) završio igračku karijeru i rekao da postaje trener, verovatno niko nije mislio da će privući toliko pažnje. Ali, on je imao drugačiji plan - formaciju 2-7-2 koju će sada pokušati da uvede u Seriju A.\nRadio je Mota sa najboljim fudbalskim trenerima i igrao protiv najboljih fudbalera na svetu. Od svakog je pokupio po nešto, pa je u mladom timu PSŽ-a pokušao da napravi fudbalsku revoluciju.\nPredložio je taktiku 2-7-2, u kojoj je golman jedan od sedmorice veznih fudbalera! Sa dečacima u akademiji Parižana nije bilo toliko teško raditi, ali prvi izlet u profesionalne vode nije bio uspešan. Predvodio je Đenovu, ali je nakon samo dva meseca na klupi dobio otkaz.\nOd decembra 2019. godine nije imao angažman, a to vreme potrošio je na dodatno usavršavanje. Polagao je za licence, čitao o fudbalu i na kraju rešio da mu se vrati.\nTijago Mota je novi trener italijanskog tima Specije, sa kojom će za cilj imati opstanak u Seriji A. Videćemo da li je od svojih ideja odustao ili će nas ponekad previše tvrdi italijanski stil fudbala sada podsećati na formaciju kakvu nikada ranije nismo videli.


Zavod za javno zdravstvo FBiH o aerozagađenju: Smanjite kretanje i odlazite na planine – Senzor.ba\nPosljednjih dana, u mnogim gradovima i naseljima na području Federacije BiH, posebno u Zenici, Sarajevu, Tuzli, Lukavcu i Kaknju zabilježen je porast aerozagađenja, uz najizraženiji porast koncentracije lebdećih čestica, naročito čađi.\nLebdeće čestice prečnika 10 mikrometara, a posebno one prečnika 2,5 mikrometara predstavljaju opasnost po zdravlje stanovništva, jer mogu doprijeti duboko u pluća, saopćio je Zavod javno zdravstvo Federacije Bosne i Hercegovine i tom prilikom dao nekoliko savjeta kako se zaštititi tokom zagađenja zraka.\nPovišene vrijednosti ovih polutanata otežavaju disanje i ne dozvoljavaju dovoljnu zasićenost kiseonika u krvi i plućima, posebno kod hroničnih bolesnika, starijih osoba i manje djece.\nDa aerozagađenje nepovoljno utiče na zdravlje ljudi, potvrđuje i činjenica da se u zimskom periodu zbog veće koncentracije štetnih čestica i gasova u vazduhu, ljekarima obraća povećan broj pacijenata sa smetnjama vezanim za respiratorni i kardiovaskularni sistem.\nNaročito je povećan broj akutnih infekcija gornjih i donjih dijelova respiratornog sistema (najčešće “grebanje u grlu”, curenje iz nosa, kašalj).\nDugoročan boravak u sredinama sa visokim nivoom aerozagađenja je važan faktor rizika za obolijevanje od hroničnih respiratornih i kardiovaskularnih bolesti, kao i do pogoršanja već postojećih oboljenja. Istraživanja su pokazala da u gradskim sredinama u kojima građani udišu veće količine štetnih gasova i čestica, više i obolijevaju od hroničnih opstruktivnih plućnih bolesti (bronhitis, astma, emfizem).\nKoncentracija ugljenmonoksida, ugljendioksida, azotnog i sumpornog dioksida i lebdećih čestica (PM), naročito je povećana tokom zime.\nU cilju preveniranja akutnih i hroničnih bolesti koje nastaju kao posljedica aerozagađenja, stanovništvu se savjetuje smanjeno kretanje na otvorenom, naročito u jutarnjim i večernjim satima, sve do pojave padavina ili jakog vjetra koji će omogućiti bolji kvalitet zraka.\nTakođer, hroničnim bolesnicima, ali i zdravim osobama, naročito djeci, preporučuje se da što više vremena provode na svježem vazduhu i sredinama sa niskim nivoom aerozagađenja.\nStoltenberg potvrdio: BiH u srijedu dobija ponudu za MAP u NATO\nPripreme za EYOF: Velika akcija čišćenja stadiona "Asim Ferhatović Hase"


Početna/UMETNOST/“To je nama naša borba dala”\n“To je nama naša borba dala”\nSana Life 16. jula 2017.\tUMETNOST, ZANIMLJIVOSTI Ostavite komentar\nMlada umetnica iz Niša Jovana Mladenović londonskoj publici prezentovala je 25 spomenika iz Srbije nastalih nakon Drugog svetskog rata. U Londonu je nedavno završena izložba mladih umetnika Balkana „Interruption“ na kojoj su učestvovali i slikari iz Srbije i regiona, među kojima i Nišlijka Jovana Mladenović. Inspirisana domaćom arhitekturom, Jovana je londonskoj publici prezentovala seriju fotografija pod nazivom “Monumentalni strah“, posvećenu spomenicima revolucije bivše Jugoslavije, nastalim posle Drugog svetskog rata.\nKroz neobičan spoj fotografije, istorije, baleta i mode, što su i glavna interesovanja mlade umetnice, ona prikazuje 25 betonskih spomenika nastalih za vreme Josipa Broza koji i danas sećaju na vreme komunizma, Jugoslaviju i neko davno vreme.\nJovana je nakon završenih studija u Beogradu rešila da se otisne u svet i dalje školovanje nastavi u Londonu gde je upisala master studije za modnu fotografiju.\n„Tek kad sam došla da živim u London videla sam koliko je meni moja zemlja inspirativna. Dok sam živela u Nišu , a kasnije i na studijama u Beogradu, od svega što me je kočilo, nisam mogla da vidim te lepe stvari naše zemlje“, kaže Jovana i dodaje:\n„Oduševljena sam reakcijama u Londonu, ljudi su tamo zaista želeli da razumeju projekat i slušali su moju prezentaciju s punom pažnjom. Interesantno je da su vrlo informisani o našoj zemlji, s obzirom na to da je moj rad fokusiran na spomenike NOB-a, prijatno iznenađenje je bilo videti interesovanje na njihovim licima“\nJovanina najveća želje jeste da napiše i knjigu o spomenicima iz svoje zemlje, te poziva sve dobre ljude koji na bilo koji način to mogu, da joj pomognu da realizuje svoju ideju.\nOznakeJovana Jugoslavija London Mladenović Niš spomenik\nPrethodni “Milenijumska” izložba mladog niškog slikara\nSledeći Da li ste probali – supa od SIRA?


Buš: Preduzimamo opsežne mere za oporavak američke privrede\nDok se američke berze deonica upinju da izbegnu katastrofu, američki predsednik nastoji da umanji strah građana. Govoreći novinarima posle sastanka sa svojim najvišim ekonomskim savetnicima, Buš je rekao da administracija kontroliše situaciju.\n”Jedna stvar je sigurna, nalazimo se u izazovnim vremenima. Ali sigurno je i to da smo preduzeli snažnu, odlučujuću akciju.“\nBuš je jasno predočio da podržava korake koje je poslednjih dana preduzela američka centralna banka smanjujući kamatne stope i nastojeći da stvori osećaj stabilnosti na finansijskim tržištima, najviše spašavanjem investicione firme Ber Sterns, koja je zapala u krizu. Buš je odao priznanje sekretaru za finansije, Henriju Poulsonu, zbog njegovih nastojanja da uspostavi mir i okonča pad ekonomije.\n”Pokazali ste zemlji i svetu da su Sjedinjene Države u stanju da stave situaciju pod kontrolu. Kao drugo, podvukli ste činjenicu da su naše finansijske institucije jake i da naša tržišta kapitala funkcionišu efikasno i efektno.“\nPredsednik Buš je istakao da će njegova administracija nastaviti da prati situaciju i da će po potrebi preduzimati i druge akcije. On je ponovo istakao da su osnove američke ekonomije čvrste i da će, dugoročno gledano, sve biti u redu. Njegova izjava, uvrštena u dnevni red u poslednjem trenutku, imala je za cilj ublažavanje zabrinutosti u zemlji i u svetu.\nUsporavanje američke privrede, delimično izazvano problemima sa hipotekarnim kreditima, odražava se svuda u svetu. U mnogim zemljama vrednosti deonica su pale, vrednost dolara je rekordno niska u odnosu na evro i jen, a cene nafte i zlata dostigle su nove rekorde.


Overa nepokretnosti u Bloku 70 u Beogradu-16. jun 2010. godine\nPredsednik opštine Novi Beograd Nenad Milenković i pomoćnik ministra pravde Dejan Pašić 15. juna 2010. otvorili su lokaciju u Opštinskom uslužnom centru u Bloku 70 u kojoj će građani moći da sprovedu postupak overe ugovora o prometu nepokretnosti, koja se nalazi na teritoriji Prvog osnovnog suda u Beogradu. Na ovaj način će se znatno smanjiti vreme čekanja prilikom obavljanja ovog posla, s obzirom da povećao broj lokacija na kojima može da se pristupi izvršenju poslovnog odnosa prometa nepokretnosti.\nMinistarstvo Pravde Republike Srbije je od početka ove godine uvelo novi informacioni sistem u osnovne sudove Republike Srbije, koji služi za vršenje provere i overe ugovora o prometu nepokretnosti. Na taj način ostvaruje se veća pravna sigurnost, jer se pre overe sprovodi provera u sistemu da li je određena nepokretnost već bila u prometu, odnosno da li su ispunjeni svi proceduralni uslovi da se određena nepokretnost nađe u prometu. Ovaj novi informacioni sistem omogućava otvaranje izdvojenih lokacija za overu, a među prvima je upravo lokacija u Opštinskom uslužnom centru u Bloku 70.\nPosebna pogodnost za građane je što se u prostorijama Opštinskog uslužnog centra u Bloku 70 nalazi i ispostava Republičkog geodetskog zavoda, s obzirom da je za overu ugovora potrebno upisati i broj katastarske parcele na kojoj se predmetna nepokretnost nalazi.\nOvera ugovora o prometu nepokretnosti u Bloku 70 može se izvršiti svakog radnog dana u periodu od 8 do 16 časova.\nU ostalim lokacijama Prvog osnovnog suda overa se može izvršiti svakog radnog dana u periodu od 8 do 19 časova, kao i subotom u periodu od 8 do 14 časova.


Kako je SBB mijenjao mišljenje: Od "nema teoretske šanse sa SDA" do "državničkog pristupa" - Klix.ba\n15.2.2019. u 12:54\n"Meni i mojoj porodici bit će olakšanje da ne budem član Predsjedništva BiH, jer ću se posvetiti drugim stvarima, kao što su razvoj Avaza i izgradnja novog tornja koji će biti visok 200 metara. SBB će biti konstruktivna opozicija", rekao je Radončić u izbornoj noći nakon što je i zvanično priznao poraz u utrci za člana Predsjedništva BiH.\n"Ne postoji ni teoretska šansa da SBB koalira sa SDA. U ovom trenutku je najvažnije dokumentovati brutalnu izbornu krađu i zatražiti sankcionisanje naredbodavaca, organizatora i realizatora falsificiranja izborne volje građana", rekao je Radončić 12. oktobra 2018. godine.\nSutradan, dakle 9. novembra 2018. godine, oglasio se Radončić optužujući Izetbegovića da je izvršio zamjenu teza te da je SDA stajala iza, kako kaže, montiranih procesa protiv njega. Istakao je kako "SDA treba definitivno da ode s vlasti" s obzirom na to da je njen kadar uništio BiH. Podsjetio je da su koalicioni odnosi SDA i SBB-a pokvareni zbog privatizacije Fabrike duhana Sarajevo (FDS) i Bosnalijeka, kompanija u kojima se trenutno dešava haos.\n"Njima je vrijeme da kao korumpirana i potrošena vlast, stara 25 godina, odu u opoziciju", rekao je Radončić 9. novembra 2018. godine.\n"Mislim da u takvom raspletu situacije, koji je legitiman i legalan, SBB treba biti ono što smo i rekli, lider opozicije. Mi zaista nemamo ništa protiv tog rješenja", rekao je Radončić 29. novembra 2018. godine.\nJoš krajem decembra 2018. godine počelo se spekulisati kako će SBB zajedno s PDA na nivou entiteta Federacija BiH ući u koaliciju sa SDA i HDZ-om BiH. Ove spekulacije dodatno je "podgrijao" sastanak delegacija SDA i SBB-a u decembru prošle godine.\n"Potpuno odgovorno tvrdim da ništa od tih spekulacija nije tačno. Danas se vodi kurtoazni sastanak delegacija SDA i SBB-a", rekao je Radončić 25. decembra 2018. godine demantujući navode o mogućoj koaliciji.\n"SBB nema opciju da bude dio vlasti na federalnom i državnom nivou ni sa SDA, ali ni s Bh. blokom. To bi značilo da učestvujemo u igri međusobnog slabljenja pregovaračkih pozicija budućih koalicionih stranaka, odnosno SDA i sa druge strane SDP-a, DF-a i Naše stranke", rekao je Radončić 18. januara 2019. godine.\nSamo nekoliko mjeseci nakon iznesenih tvrdnji da "ne postoji ni teoretska šansa" za ulazak u koaliciju, da "SDA treba otići u opoziciju" te da će SBB biti "lider opozicije" u slučaju da SDA formira vlast, SBB se doveo u situaciju da ipak, kada je riječ o koaliciji sa SDA, tvrdi kako "ozbiljan državnički pristup ne polazi od političkih sujeta".\n"O zainteresiranosti za ulazak SBB-a u vlast odlučuje mnogo faktora, kao ishod pregovora s drugim političkim subjektima i nama je, neovisno o poziciji SBB-a, najvažnije da BiH dobije harmoniziranu vladajuću koaliciju u Federaciji BiH i na nivou države koja će se isključivo posvetiti ekonomiji, razvoju, socijalnim problemima, prestanku zloupotreba pravne države, masovnoj izgradnji i životnim temama u koje svakako spadaju i strateški važne euroatlantske integracije i regionalna stabilnost", rekao je Radončić 14. februara 2019. godine.


Šta će biti sa galerijom Milene Pavlović Barili? | Boom93\nGrad Požarevac rebalansom budžeta za ovu godinu izdvojio je skoro 66 miliona dinara za projekat rekonstrukcije, adaptacije i dogradnje galerije Milene Pavlović Barili.\nRealizacija prve faze projekta pod nazivom “Nigde nebo nije tako lepo kao iz mog dvorišta” trebalo bi da počne u 4. kvartalu ove godine, te se očekuje raspisivanje javne nabavke.\nPrva faza ovog projekta, obuhvatiće izgradnju nove galerije u dvorištu Milenine rodne kuće, u blizini Narodnog muzeja, od stakla, visine 12 metara u kojoj je predviđeno izlaganje jednog dela radova Milene Pavlović Barili.\nSledeća faza bi bila obnova već postojeće galerije, izgrađene 60-ih godina 20. veka, a treća obnova Milenine rodne kuće iz 19. veka.\nJedan deo građanstva protivi se izgradnji naglašavajući da se rešenja ne uklapaju sa arhitekturom okoline, niti oslikavaju duh porodice Pavlović. Naročito se kritikuje „stakleno rešenje”.\nPokrenuta je i peticija Udruženja „Zaštitnici Mileninog doma“ kojom se traži zaustavljanje realizacije projekta rekonstrukcije, adaptacije i dogradnje Galerije Milene Pavlović Barili. Udruženje će se obratiti nadležnim institucijama, odeljenju za urbanizam, gradonačelniku Požarevca, Regionalnom zavodu za zaštitu spomenika da preispitaju svoja rešenja.\nJelica Milojković, nekadašnja direktorka galerije, pita se zašto se uopšte upuštalo izradi ovog projekta jer je galerija zadužbina Milenine majke Danice Pavlović Barili.\n„Ona je taj objekat ostavila gradu, za osnivanje Mileninog memorijalnog muzeja, uz izričitu želju da se originalni izgled ne menja“ istakla je ranije Milojković.\nKako je prošle godine izjavila direktorka Milenine galerije, Ljiljana Dabić, za kompletan projekat obnove tog objekta i za izgradnju nove galerije u dvorišnom prostoru, biće potrebno ukupno oko 1,6 miliona evra.\nInače, po završetku projekta, prostor će služiti za rad galerije i za izlaganje Mileninih dela, kojih je ukupno 894. Biće izložene i njene lične stvari – štafelaj i pribor za slikanje, nakit i igračke, kao i nameštaj, biblioteka i predmeti porodice Pavlović.\nTrenutno, projekat je u fazi dobijanja građevinske dozvole.\nOznakegalerija Milena Pavlović Barili Milenin dom Požarevac projekat rekonstrukcija\n20. avgusta 2021. u\nSve je jasno,jer je zadužbinar (Milenina majka) zahtevala odeređene uslove za upotrebu zadužbine! Znači nema menjanja ničega,samo nužna rekonstrukcija! Zakoni i Ustav su na strani zahteva zadužbinara i svako postupanje van te želje i zahteva je nezakonito i protivustavno! Isto važi i za legat Kneza Miloša Obrenovića,koga su lokalni vlastodržci-kabadahije nezakonito i protivustavno rasprodali i otuđili!\nTo što lokalni vlastodržci-kabadahije i nesposobni partijski direktor javnih institucija žele da opljačkaju budžet grada Požarevca,to je pitanje kojim bi trebalo po službenoj dužnosti da se bave tužilaštvo i policija!!!\nZakonima i Ustavom je zabranjeno uništavanje kulturnog dobra Republike Srbije!!! Naravno toga se ne pridržava ni Zavod za zaštitu spomenika,ali kad-tad će morati Tužilaštvo da reaguje!!!\nMogu samo da poručim lokalnim vlastodržcima-kabadahijama i nesposobnim partijskim direktorima javnih institucija,da odustanu od građenja “čardaka ni na nebu,ni na zemlji”,nego da se dobrovoljno predaju Tužilaštvu i Policiji i da priznaju sva počinjena zlodela,kako bi im bila smanjena kazna zbog saradnje sa Tužilaštvom,naravno,sav novac,nekretnine,sve pokretnosti koje su stečene kriminalom da im se oduzmu,naravno i članovima njihove bliže i dalje porodice!!!\nBukagije i LUSTRACIJA za sve vlastodržce-kabadahije i nesposobne partijske direktore javnih institucija i preduzeća!!!\n21. avgusta 2021. u\nSpram gradskog rukovodstva i projekat, kiceraj, seljana.\nSrbija se pridružila saopštenju o bezbednom napuštanju Avganistana


Otvoren konkurs za poljoprivrednike - Grad Prokuplje\n„Fruits Berries“,koji već nekoliko godina sprovodi Danski program ravoja voćarstva na jugu Srbije,u saradnji sa Ministarstvom poljoprivrede 1. septembra raspisalo je konkurs za kupovinu poljoprivredne mehanizacije i opreme namenjene za proizvodnju i preradu višnje,trešnje,šljive,maline,kupine i borovnice.\nPravo učešća na konkurs imaju nosioci komercijalnih porodičnih gazdinstava,zemljoradničke zadruge sa najmanje 10 zadrugara,koji su nosioci aktivnog porodičnog poljoprivrednog gazdinstva i preduzetnici.\n– Nakon prolećnog,sada je raspisan jesenji konkurs namenjen za kupovinu mehanizacije i druge opreme namenjene za proizvodnju i preradu voća. Zainteresovani poljoprivrednici,preduzetnici i zadrugari mogu da konkurišu za nabavku nove mehanizacije za sadnju i uklanjanje ostataka nakon rezidbe voća,nabavku nove mehanizacije i opreme za zaštitu voća od raznih bolesti,nabavku novih mašina i opreme za navodnjavanje,nabavku nove mehanizacije i opreme za berbu voća,nabavku nove rashladne i druge opreme za hladnjače i ostale mehanizacije,rekao je koordinator „Fruits Berriesa“ za opštinu Prokuplje Vladan Marković i dodao da su prokupački poljoprivrednici tokom prolećnog konkursa kupili novu poljoprivrednu mehanizaciju,priključne mašine i opremu u vrednosti od skoro 700 hiljada evra.\nVrednost mašina i opreme koja se koristi u voćarskoj proizvodnji i za koje poljoprivrednici mogu da konkurišu kreće se i do 20 miliona dinara.\n– Jedna od novina u ovom konkursu je ta što će se kupovina novih sadnica višnje i šljive finansirati u celokupnom iznosu što do sada nije bio slučaj,rekao je on i dodao da sve informacije vezane za ovaj konkurs zainteresovani poljoprivrednici mogu dobiti u kancelariji „Fruits Berriesa“ koja se nalazi na Visokoj poljoprivredno prehrambenoj školi strukovnih studija u Prokuplju,svakog radnog dana od 7 do 15 časova.